text:
MAWLUUDA YIANDE SULEYMAN SARRE
MAWLUUDA
Maluuda fuddii ko e teeminannde nayabiire caggal annabi m j k fuddii wadeede ko e leydi misra fuddi dum ko faatimiyankoobe eyamiroore laamdo mabbe ina wiyee elmu izzuddiin el abiydiy elfaatimiy o wadirnoo dum ko ngam tabitinde laamu makko sabu ko esahaa jirbugol laamu abbaasyankoobe haa o waawa foottirde yimbe be hollirde mawninde nelaado sabu kambe ko sii iyankoobe er rawaafid juulbe heewbe jidaabe dum tagi be mbadi mawludaaji jeegom:mawluuda annabi mawluuda Aliy mawluuda hasan mawluuda huseyni mawluda fatimata ez zahra e mawluuda laamdo laamiido oo ko so mawludaaji dii mbadaama ko gnameel keewde ngaddetee kadi o rokka dokke keewde ko dum tagi anndube heewbe njortii heen mbiy mawluuda ina mojji won heen mbiy mojjaani tawde annabi wadaani yamiraani tee anndube mojjube bennube bee fof haa yettii almaami Maalik en mbadaani waawaa jeyeede e diine be ngoppa kambe.tee Alla ina reentini e nder quraana wadde e diine ko annabi wadaani wiya ina mojji ko dum wadi almaami maalik mo burden tuugnaade e laawol mum oo wiy kala baddo huunde o wiy ko e diine jeyaa tawa annabi wadaano o tuumii waasde yettinde ko nulanookoo haa timmi.
Kono mawluuda mojjude dum e waasde mojjude fof hatta dum wadeede doon do laafaaji ina cakkee cuppeeje ina cenglinee huurgal nelaado Alla ina wadee heen hay gooto falaade sabu so ceerno hebii e jamma gooto 200.000 pikkaani peelaani daraki e naange so weetii a wiy mawluuda mojjaani tan on cippirat.
FUUTAMEDIA.COM
SULEYMANN SARRE
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


c: text/html

text:
Suɓo mbatooɓe Gine Jamaa Gine on suɓike...
Suɓo mbatooɓe Gine
Jamaa Gine on suɓike nootantooɓe mo on ka Mbatu Manngu. Ko ñannde 28 lewru Silto(settaambur) woote ɗen waɗi. Ɓuri lewru feƴƴii, kono haa jooni geɓe feddeeji-politiki ponngotirnooɗi ɗin daginaaka. Fewndo ɗoo, Ñaawirde Mawnde nden no tinude wullitanɗe feddeeji-politiki ɗin,
nde ñaawa tippude e Sari’a Mawɗo on e ɗiya sariyaaji yowitiiɗi e fii woote. Ko tuma ɗen golle hittuɗe waɗaa lanni, Ardiiɗo Ñaawirde Mawnde nden fenñinta geɓe dagiiɗe ɗen. Fedde-politiki kala annda ko depiteeɓe (nootantooɓe) njelo heɓi , tawdeteeɓe ka Mbatu Manngu Hawtaandi.
Ka fewndii ɗoo, mo kala no habbii, no ngoƴi, woɓɓe no huli.
Eyyo, kulol no e nder leydi ndin. Tawti ɗon satteende e maapaare ko tabiti jooni e hoore jamaa on. Yeñinooɓe faggudu ɓen , tentinii hakkundeeɓe e sewɓe ɓen, yeeyooɓe e hoccitotooɓe faggorii karahan ɓeynguureeji mun, ɓee fow, woni Konaakiri maa ka dowri, no aani, no miijoo no bimmbi fenñinannde Ardiiɗo Ñaawirde Mawnde nden wa’ata.
Eyyo, annde no e nder leydi ndin. Mo wi’ii, hannde, no golleede ka sarwiisiiji laamu, haray ontigi wowlii ko rewraa, ko tippaa e haqqiiqa. Gollooɓe ton ɓen, si heɓii feere, no yahude doo, kono, haqqiiqa on, wonaa fii golloygol; ko ɓaar tun, ɓurɓe e maɓɓe alaa fus ko waɗa ka mun. Alaa mo anndaa ko non woniri jooni ka sarwiisiiji laamu e nder ndii Hawtaandi Gine.
Ko sifaa ɗoo kon seedaa e ko yi’etee ka suuseetiiji jeytoraaɗi, yeru seɗaaji heeddiiɗi ɗin, sabu buy e majji sokaama accii gollude, gollaynooɓe hen yaltinaama no jooɗii, ɓeynguureeji mun no wemmbii. Coggeeli ɗin no toowa ɓeydoo, neemaaji ɗin no ɗuytoo, heege no yi’oo e geece heewuɓe. Tawa le, ko miliyaarji, miliyaarji mbuuɗi Laamu ngun yaltini funsi fii yo feddeeji-politiki tammbitiiɗi ngu foolu ka woote, feƴƴitoo fes ɗiya feddeeji-politiki,ɗi heɓa ɓural (majorité absolue) ka Mbatu Manngu Hawtaandi.
Anndintinen, adadu depiteeɓe Mbatu Manngu ngun ko teemedere e sappo e nay (114). Feddeeji-politiki ponngotirnooɗi nyannde 28 lewru settaambur ko ɗi cappo e jowi (15); ɓurnooɗi heɓude ɗin ko ɗi jowi: RPG-arc-en-ciel (53), UFDG (37), UFR (10), PEDN (2), UPG (2). Ɗiya feddeeji sappo luttuɗi, fedde-politiki kala heɓi depiteejo gooto.
Ko ɗii adaduuji depiteeɓe yaltuɗi ɗoo, Ñaawirde Mawnde nden taskotoo maa taskii, sabu Ardiiɗo Ñaawirde Mawnde nden, Moodi Mammadu Sillaa anndinii, wonnde o fenñinay ñaawoore maɓɓe nden e ndee jumaare aroore, ɗun ko ñannde 15 nduu lewru.
FUUTAMEDIA.COM
Sa’idu B. Jallo
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]

robotstxt: allowed

filter: keep


text:
Aziz felliti watude wotejji o atccat lammu walla alla ؟ ؟ ؟
Fuutamedia.com tinni horejo leydi muritai muhamed abdul aziz jaɓi saɗyɗji landaji lullndo ,gam fuɗade kaldigal
Sarɗyeji 20 ɗi lulndo ngo waɗno fof oo jaɓɓi e kulle 7 ɗe mesud wull bulkhayr adunno
Heɗi ko toɓere wotere yo wull abdul aziz gaddo e yesso ngenndi muritani ndarta ta lammu tataɓoll ɗumm o salima ɗonn telade konno ina wawi o jaɓɓa itude kulal tongowal
Jomm duɓɓi kewɗi ndartude lefoll lammu
O holliti oombo jaɓɓa yo wott oo watte konno ko yawti ko e lammu makko limetekke e mud ambo oo lammtato oo so wo heɓɓi jaberende
landaji lullndo ka kañum enn njogato gommu juɓino oo woteji ɗi ceni fuutamedia.com
konno jonni ko lurall mangal hakunde landaji forom won wyoɓe yo aziz wattu wotte sudu darɗiyejji tann ɓe njeye henn kammɓe joffna manda mum yahha won ɓe njaɓanni so wonna o dimisyonna wote watte gonngol ma fuutamedia rutto e halla ka
fuuutamedia.com
hamada
Wallifiiɓe
- onden el arab خمس واربعون الف شيعي في موريتانيا البلد قاعدة لنشر المذهب في المغرب
- جنوب موريتانيا- السكان يطالبون الشعب بدعمهم لمواجهة مصادرة الاراضي
- sud mauritanie..le Gouverneur de boghe menace la population
- human right watch تنتقد السنغال وموريتانيا على ملفهما الحقوقي
- جهاد النكاح تسرب فيديو من غرفة زعيم داعش
- [...]


text:
Kawgel fuku winndere : Almaañ nawii raay, 4ɓol
Almaañ, leydi nawndi raay hikka ndii, ko leydi nganndaandi no feewi e winndere hee. A ndi anndiraa waawde fuku bal, sibu ko ngol woni nayaɓol ko ndi nawa raay, a ndi anndiraa golwole winndereeje ɗiɗi ɗee : wolde adannde (14-18) e, haa teeŋti noon e wolde ɗiɗmere (39-45); e ndi anndiraa kadi wonde leydi ɗo ɓurnooɓe ƴellitaade to bannge gannde miijiyankaagal e siyaas njeyaa.
Gaƴƴondiral joofnirgal hakkunde Almaañ e Arsaatiin ñalnde alet 14/07/2014, yuumti ko e poolgu Almaañ (1-0). Ɗum noon, Almaañ heɓtiima Itaali to bannge laabi nawti raay : laabi nay ! Haa hannde ɗum noon ko Beresiil woni yeeso, sibu kañum nawtii raay laabi joy.
Ngolɗoo woni ɗiɗmol ko kawgel ngel ina yuɓɓinee e leydi Beresiil. Geɗe keewɗe mbettii yimɓe hikka. Ko idii fof, jaltugol kippu joginooɗo raay winndere e raay Orop oo, so Espaañ. O ɓennaani hay daawal gadanal ngal, tee Pays-Bas fiyii mo piygal muusngal (5-1). Ko noon kadi wonande Itaali, e Portigaal.
Ko noon kadi ina woodi kippuuji bettuɗi yimɓe, sibu kollii tiiɗnaare mawnde, ko wayi no kippu Kostaarikaa (Costa Rica) gondunooɗo goomu e kippuuji meeɗnooɗi nawde raay, so Urugaay e Itaali e Angalteer, kono waawi yawtude daawal gadanal e ɗiɗmal, yahi haa nayaɓal joofnirɗe. Ko noon kadi wonande Kolommbi, ɓe ngol woni gadanol mum en yettaade oo tolno nayaɓal.
Kippu Beresiil hikka oo noon, fiyaama piyle muusɗe. Sibu, e daawal feccere joofnirde (demi-finale), Almaañ fiyii ɓe baral so (7-1), huunde nde hay gooto meeɗaa miijaade ina waawi wonde. Caggal ɗuum, nde ɓe kawri e Pays-Bas ngam ƴeewde hol kippu gonoowo tataɓo kawgel ngel, ɓeen piyii ɓe kadi (3-0).
Almaañ nawi raay ko e ɗeeɗoo pottitte : hitaande 1954 hakkunde maɓɓe e Honhiri (Hongrie), 1974, hakkunde maɓɓe e Pays-Bas e 1990 hakkunde maɓɓe e Arsaatiin. Ɗum woni ɓe njooɗiima duuɓi capanɗe 4 ɓe keɓaani mo.
Kippu Arsaatiin mo ɓe pooɗondiri lefol hikka oo ne, eɗen mbaawi wiyde, waɗii golle jooɗɗe e gardagol pettoowo ŋanaa biyeteeɗo Lionel Mesi. Sibu, e kawgel ngel fof, ko gootol ɓe mbaasi hawde, woni e jaggondiral cakkitiingal ngal. Kala mo ɓe pottunoo ko idii, ɓe piyii ɗum. Kono, ko noon woni fijirde, alaa e sago woodaa liɓɗo, wooda liɓaaɗo. Ko Mesi boom rokkaa tiitoonde « pettoowo ɓurɗo waawde », hay so tawii noon ɗum waɗii haala.
Wonande Afrik, ko kippuuji ɗiɗi tan (Niiseriyaa e Alaseri) keɓnoo taccude daawal gadanal ngal, kono hay ɗiin ne ɓennaani daawal ɗoon.
Ɗum noon en ndokkondirii kadi aadi e hitaande 2018 to Riisi. Pele sappiima wonde maa Beresiil heɓ toon raay mum jeegoɓo.
To bannge goɗɗo, pettoowo almaañnaajo biyeteeɗo Miroslav Klose, daɗtiima Ronaldo (mo Beresiil) to bannge keewde ko wallini e kawgel ngel : o markii bituuji 16.
Ko addi dukooji ndaamordi ?
Hoto cikkee noon ngelɗoo ko ngaree petten bal tan, njahen. A ngel waɗi njeenaari kaalis. Hikka, kippu kawɗo oo, woni Almaañ, heɓii fotde 26 miliyoŋ oroo (miliyaaruuji 10 e teemedde nay miliyoŋ ugiyya). Hay kippuuji ɗi ndiwtaani daawal gadanal ngal, ko wayi no Kamaruun, keɓii fotde miliyoŋaaji 6 ooroo (miliyaaruuji ɗiɗi e teemedde nay miliyoŋ ugiyya). Hikka, fotde 264 miliyoŋ oroo fofof feccaa toon e kawgel ngel (105 miliyaar e 600 miliyoŋ ugiyya).
Ko jiidaa e ɗuum, so wiyaama tan kippu ina foti tawtoroyeede kawgel ngel, Fedde Fuku leydi oon kippu jeyaa ndii ina wersee fotde miliyoŋ oroo (400 miliyoŋ ugiyya) ngam heblaade, ɗum jiidaa e 50 miliyoŋ oroo ɗe 32 Pelle Fuku leyɗe tawtorteeɗe ɗee ndokketee yo peccu, sabu tan ina tawtoree. Ɗuum fof so hiisaama, ina wayi no kippu kawɗo hikka oo heɓii hedde 77 miliyoŋ oroo (31 miliyaar ugiyya).
Kono hoto cikkee oo kaalis fof fayi ko e poosuuji fettooɓe ɓee, alaa. O wersetee ko e konte Pelle Fuku ngenndiije ɗee. Ɗeen noon, heen wootere fof, ina jogii ko yeɗata heen fettooɓe mum. Ko ɗoon leyɗeele ceertata. Ina wiyee wonde fettooɓe kippu Almaañ pecciima heen hikka hedde 100 miliyoŋ, gooto kala. Ɗum heewi nii ko haaldeede hade kewu nguu, waɗee piɓondiral binndangal, tuugotoongal e golle kippu oo gollii toon, nde tawnoo naatirɗe kaalis ɗee ina keewi seeɗa : keeweendi bituuji markaaɗi, poolguuji dañaaɗi, tolno e deggondiral kippuuji ɗii ekn. Yeru, hikka, wonande kippu Farayse, kala pettoowo ina fotnoo heɓde 15 000 oroo wonande kala poolgu keɓaangu. So hiisaama poolguuji tati ɓe ndañi toon ɗii, pettoowo fof heɓii 45 000 oroo (18 miliyoŋ ugiyya). Ko ɗumɗoo woni yumma luure keew-ɗen nande hakkunde won ɗiin kippuuji Afrik hirnaange e laamuuji mum en, yeru Kamaruun. Nde tawnoo ardiiɓe men ko aybuɓe haa ɓurti, heen sahaaji boom fettooɓe ɓee hay mbuuɗu njiyataa. Ko ɗum tagi kamɓe ne ɓe mbaɗtii salaade : maa ɓe keɓa ko laaɓi, nde ɓe njaɓa yahde. Ndeke, so oɗon pela fettooɓe bal Kamaruun, kakindo-ɗee heen, sibu eɗen keewi nande « pirimaaji » (ndaamordi fettooɓe) ndirtinaama gaa, ndirtinaama too, haa arti noon e leyɗe hirnaange Afrik.
Jaaynoowo coftal ɓalli gooto winndii « Kawgel winndere fuku ina addana pettoowo kala ƴellitde faayiida leydi mum, e dañde ndaamordi, kono kadi ina addana ɓe ɓeydude coodgu maɓɓe ko fayi ».
Bookara Aamadu Bah
fuutamedia.com
pulaar.org


text:
Ko Seerndi Majjere e Humambinnaagu e no ɗi Foti Momtireede
Kɗl: Tijjaani Mbaalo, Senegaal
Majjere ko huunde jibidinaande he tagaande, ngam tagaande nde arata he oo aduna, tawata ngaandi «serveau » mayre alaa ko woni heen, ko coccoondiral mayre he neesu “nature” addani nde ganndal.
Konngol majjere ko innde teetinirde gollal, seekorde gollal ngal ko majjude, ɗum woni waasude anndude ko wonaa e ko woni he dow mum koo. Kono he renndo men hannde ngoo, so neɗɗo wi’aama majjuɗo, paandaa heen ko kumiiɗo he binndol he ɗemɗe Oropnaaɓe, hay so tawii omo winnda ɗemngal gonngal, ko ɗuum waɗi ɓe ceerndaani konngol majjere e humambinnaangu, ɓayri enen (hiɗen) nganndi alaa tagaande nde alaa ganndal he renndo ngo wuuri he mum ngoon, ko ɗuum addi ɓe mbii : neɗɗo iwataa he majjere, seerataa he anndude.
Jooni holko seerndi majjuɗo e humambinne ?
Majjuɗo woni neɗɗo mo anndaa ko wonaa e ko woni he dow mum, foti ina janngi walla janngaani. Yeru : so neɗɗo wuurii he nokkuure o anndaa nokkuure ndee, foti ko njuɓɓudi renndo nokkuure ndee walla ko koɗki nokkuure ndee, oon wi’etee ko majjuɗo. Foti omo winnda walla o winndataa.
Kadi so neɗɗo wuurii he yonta haa yonta daɗi (accii) mo, oon wi’etee ko majjuɗo. Kono oo wi’etaake anndaa, ngam Fulɓe mbii : neɗɗo iwataa he majjere, seerataa he anndude.
Humambinne, ngol konngol, ko konngol ɓasaagol (humam-binne), woni gollal humude ngal ɓasaa e innde binndol wonti humambinne, ɗum woni neɗɗo kumiiɗo he binndol. Ko ɗuum waɗi humaade he binndol waɗataa haa neɗɗo wi’ee ko majjuɗo, hay so tawii ina luutndii faamaamuye yimɓe yonta men hannde kaa, ɓayri kamɓe kala mo winndataa ɓe mbi’ata oon ko majjuɗo, tee hiɗen nganndi nelaaɓe e annabaaɓe aawɓe diine deweteeɗe hannde ɗee piiw (foppet) ko ɓe humiiɓe he binndol, ngam hiɗen nganndi binndol feŋtaa ko caggal maɓɓe, ko ɗuum waɗi defte diine tuugnorteeɗe hannde ɗee piiw mbinndaa ko caggal maɓɓe.
Kadi jiɗnaaɗo (mawɗo) men tedduɗo : Aamadu Ham-paate Bah, wii : so mawɗo Afrinaajo maayii ko defterdu “bibloteque” sumi ɗoon. Ɗuum sellini ko konngol biingol alaa tagaande nde alaa ganndal. Kadi en nganndii humambinnaagu ko huunde tagidaande he neɗɗo, nde wonaa ñawu.
Jooni holno humambinnaagu foti momtireede he Afrik ?
Banndiraaɓe tedduɓe, Fulɓe mbii : cooɗee cooɗee, ko nano ɓaarnetee nii. So wi’aama yoo humambinnaagu momte, ɗuum toɗɗii ko enen ɓaleeɓe, ɓayri ko enen ngoni ɓe mbinndaani ɗemɗe mumem. Hay so ɗe mbinndaama ɗe njanngaaka, tee ina laaɓi en pos, woni fiɓnde e yiɗde oropnaaɓe ko momtude ɗemɗe Afriknaaɓe ɓe njaaɓna ɓe ɗe maɓɓe.
Ɗuum ina laaɓi gila ñande nde ɓe pellitnoo feccude Afrik, tee ndee fiɓnde e yiɗde iwaani he maɓɓe haa ñallunge hannde ngee, ɓayri hiɗen nganndi no ɓeleeɓe naɓiraa to Amerik, e no ɓe ndarniri duɗe ɗemɗe maɓɓe he ndeer Afrik, e darnde maɓɓe caggal jeytaare Afrik ko feewti he ɗemɗe maɓɓe, ɓayri ko ɗuum addani ɓe lamminde en sokkinnaaji maɓɓe.
Kadi en nji’ii darnde maɓɓe nde Afriknaaɓe puɗɗii miijaade janngude ɗemɗe mumen, ngam ɓe ndari ɓe ɓolii, ɓe mbii eɓe mballa en, ɓe naatti heen, ɓe mbuɗini ngoo miijo ɓe mburdini ngo, caggal ɗuum ɓe cosi pelle (feddeeji), ɓe mbii ɗe ngonaa laamuyankooje darantooɗe jannde ɗemɗe ngenndiije, ɓe mbaɗi ɗeen pelle no ɓe mboowi waɗirde nii; ɓe kalfini ɗe yimɓe wostaaɓe guja, ɓeen caayni ngoo miijo, ɓe mbonni ngo haa boni, ɓe nduttii ɓe ndarni fedde haalooɓe ɗemngal Faransiire maa Enngeleere, ɓe ngardini ndeen Afriknaaɓe ne’aaɓe needi maɓɓe ɓooraaɓe neɗɗaagu Afrik.
Alaa ko haali ngenndiyankaagu Afrik, ngam ɓeen ko yimɓe yedduɓe guri ɓalli mumen, faarnortooɓe mbaawka ɗemɗe Oropnaaje e kortagol ɗemɗe iwdi maamiraaɓe maɓɓe, jaasɓe humtiraaɓe Afrik, sellinɓe konngol Fulɓe mbiingol : mbeewa waraa humtiraa laaci mum kii. So neɗɗo teskiima (taskike) terɗe mbeewa, o taway ɓuri famɗude heen nafa ko laaci kii, ngam riiwaani buubi, suuraani suttee. Ɓee jaasɓe, ɓe ɓiɓɓe Afrik njaafotaako haa poomaa, yoo Geno ustu hono maɓɓe he Afrik.
Sakiraaɓe tedduɓe, ngaree calo-ɗen momtirgol humambinnaangu men ɗemɗe janane, ngam kala momtirɗo humambinnaangu mum ɗemngal jananal, o momtoray heen hoore makko.
Ko ɗuum waɗi hiɗen yi’a raneeɓe, e woɗeeɓe, e sooyɗuɓe ina cikoondira he ballugol ɓaleeɓe hannde, wonaa yiɗude ɓe ɓaleeɓe, alaa, ko yiɗude saaynude en he maɓɓe, ɓayri hiɗen nganndi alaa daneejo maa boɗeejo maa cooyo jiɗɗo wontude ɓaleejo, ngam hannde ko ɓaleejo tan yiɗi wontude goɗɗo, seede mum ko enen ɓaleeɓe tan njanngata ɗemɗe woɓɓe calo-ɗen janngude ɗemɗe men, kadi ko enen tan mboppata (accata) tawaa-tawi maamiraaɓe men nanngen tawaa-tawi woɓɓe, puuynen ɗi men maa kaɗten ɗi he ndeer renndo men.
Ko ɗuum waɗi en teddaani he yeeso nawleeɓe men, ngam neɗɗo teddinirtee ko ganndal mum, maa keɓal mum, ndeke en nganndii addani en sicceede e yaweede he ndeer ndee winndere, ko waasude en ganndal e keɓal.
Setodiiɓe ganndal, tiiɗno-ɗen he janngude ɗemɗe men, haa mbaawen reenude tawaa-tawi men e ngalu neesu Afrik, mbele kadi enen ngiwa he ndee yolnde saɗtere setodiinde en he heege e basal e ñawu, boɗɗitinooje (woɗɗintinooje) neɗɗo he daaɗere (neema) nguurndam.
En njettii denndaangal ɓaleeɓe winndere e kala neɗɗo daraniiɗo neɗɗaagu neɗɗo he ndee winndere men. Kɗl: Tijjaani Mbaalo, Senegaal
fuutamedia.com
peral
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
Gardiɗo ekole milniter kiffa warrno ɓaleɓe to INAL ñawore E do makko
FUUTAMEDIA
Gardiɗo ekole milniter kiffa warrno ɓaleɓe to INAL ñawore E do makko
Hamauu diallo ko goto E daɗɓe E warngo ɓaleɓe to bass miniter INAL o tummi gardiɗo Ekole miniter to wuro kiffa ko kañum yamirano yo ɓaleɓe jakaɓe mbare tonn
Ko inna tollno E 28 ɓalejo mbardama yarrko E mbadi weltare e ñalawma enpenda leydi muritani
Ko kolonel EL ZEHBY wULL JAAFAR arrdino bass miniter inal ee oon sahha kalla baraɗo e waraɓe ɓe ko kanko yamiri teskam kalla nde oombo warra ɓalejo oo wadata henn ko njenoru E kuddi E ƴƴatojje fandare nde ko hoyynude jomum enn
Wull jaafar hande ko kolonel kardiɗo ekole miniter to wuro kiffa
Tawo leydi muritani woni ko E yoɓde warr hore enn walla ko ƴƴiƴamm ɓaleɓe tedani ??
Hedi ko won E pelle porti plente fade E warnoɓe ɓaleɓe E lamu mauuyya
Fuutamedia.com
hamada
Wallifiiɓe
- منظمة ademموريتانيا شقق مفروشة لمغربيات بدات تجذب بعض الموريتانيين
- Mauritanie : pouvoir et opposition tentent de renouer le dialogue
- CAF يختار حكم موريتاني لادارة اقوى مباراة بتشامبيونس ليغ
- Le Front de libération du Macina le Révolte peuls au Mali
- غياب التشاركية في فراش الزوجية كيف نتخلص منها — للمتزوجين فقط
- [...]


text:
Diine : Jubbannde e nguurndam Baaba Aadama
Tagegol Baaba Aadama ko nii siforii : fawaade e no Diine Lislaam wiyiri ɗum e tuugnaade e ganndo lislaamiyaŋke gooto ina wiyee Saalabi e deftere mum, ɗo wiyi : “nde Alla yiɗi tagde Aadama ndee, o wahyii leydi, o wiyi ɗum : mbiɗo yiɗi tagde duumotooɓe e dow maa. Ina e ɓeen dewoowo mi, ina e ɓeen kadi goofoowo mi. oon mo rewi mi, mi naatna-ɗum Aljanna, oon mo woofi-mi, mi naatna ɗum jeynge.”
Caggal ɗuum Alla neli Jibiriil (MJKM) wiyi ɗum : “yah to leydi too, nokkanaa-mi heen.” Nde Jibiriil jippii e leydi woni e nokkude heen, leydi ndii woondi wiyi : “mi woondirii teddungal Alla nelɗo ma OO, hoto ƴettu hay huunde e am, ngam ɗum wontanta ko jaynge mawnge e tampere.” Ndeen Jibiriil nanii ɗuum, o ƴettaani hay huunde e leydi ndii, o ruttii to joomiraaɗo jom baawɗe OO, o wiyi ɗum : “leydi ndii woondirii ma, wiyi hoto mi ƴettu hay huunde e mum.”
Caggal ɗuum kadi, Alla neli Maleyka goɗɗo ina wiyee Miikayiilu o wiyi ɗum : “yah to leydi nokkanaa-mi heen ngaddanaa-mi.” Ndeen o yettiima leydi, ndi woondiri Alla, hono no ndi woondirnoo nde Jibiriil nde tellii ndee, ndi wiyi mo : “hoto mem am.” Miikayiilu kañum ne ruttii hay huunde ƴettaani to leydi too. Nde o ruttiti to joomiraaɗo jom baawɗe OO, o haalani ɗum hono ko Jibiriil haalnoo koo.
Tataɓol ngol, Alla neli Maleyka goɗɗo ina wiyee Asrayiil. Oon ne, yahi to leydi too ko leelaani, nde o yettii to leydi too, o yiɗi nokkude, leydi kadi woondi hono no woondiratnoo Maleykaaji ɗiɗi gadinooɗi ɗii nii. Asraayiil wiyi : “leydi, miin mi nanii ko kaal-ɗaa koo, kono yamiroore Alla ndee, ɓuri tiiɗde mi e woondoore maa ndee.” O yahi, o nokki e banngeeji nay leydi ndii kala, o nokki dow o nokki les, o adii nokkude ko leydi ɓaleeri, o nokki e leydi ndaneeri, o nokki e leydi mboɗeeri, o nokki e leydi cooyri, o nokki e leydi ooldi. Nde o ƴettuno ɗeeɗoo geɗe fof, o addani ɗum joomiraaɗo jom baawɗe OO. Ko refti heen, joomiraaɗo wiyi mo kaŋko Maleyka oo : “nde njetti-ɗaa to leydi, leydi ndii woondiri mi, ko haɗnoo maa waɗde no Maleykaaji gadinooɗi ɗii nii ?” Maleyka oo jaabii wiyi mo : “mi hollii leydi ndii wonde, yamiroore maa ndee ɓuri tiiɗde mi, e woondoore mayri.” Alla wiyi : “yah, mi waɗii ma hannde toppitiiɗo maayde, kala fittaandu ko aan artirta ɗum, ɗo am ɗoo.” Ko ndeen Maleyka gartiroowo pittaali meeɗi waɗeede, kono ko adii ɗuum, hay huunde woodaani. Caggal ɗum, nde Maleyka oo nokkunoo e leydi ndee, o yahi, leydi ndii woyii ngam ko ustii e mum koo. Alla toowɗo oo wahyii leydi ndii wiyi ɗum : “ko ittu-mi e maa koo, maa mi artir ɗum e maa.” Ko ɗum tagi Alla toowɗo OO wiyi : “ko e mayri min tagi on, ko e mayri min nduttata on, ko e mayri min njaltinta on laawol goɗngol.”
Caggal ɗeeɗoo geɗe jangtaaɗe, Alla toowɗo oo yamiri Asraayiil yo o yah, o joɗɗinoya nokkanɗe leydi ɗee to damal Aljannaaji, ndeen o joɗɗinii ɗum to damal Aljannaaji, Alla yamiri Maleyka gooto ina wiyee Redwaan (oon woni Maleyka kalfinaaɗo coktirɗe Aljannaaji) O wiyi oon yo jiiɓ e nokkanɗe leydi ɗee, o jiiɓra ɗum ndiyam keelelam, caggal ɗuum, oon jiiɓiri ɗum ndiyam keelalam.
Ko ndeen Alla yamiri Jibiriil yo yah to nokkannde leydi ndaneeri too ngam ndeen ɗoon nokkannde ummii ko e ɓernde leydi, ko e mayre kadi Annabaaɓe tagaa.
So ɗum ɓennii, o renndini nokkanɗe leydi ɗe e ndiyam, o jiiɓi ɗum ha wonti ɓakkere, o waɗi ɗum lonngere, caggal ɗuum Alla wiyi yo o joɗɗin ɗoon. Caggal ɗum morlere ɓakkere ndee jooɗii ɗoon duuɓi capanɗe nay, haa ɗum wonti morlere rentunde tigirigi, ɗum jooɗtii ɗoon kadi duuɓi capanɗe nay goɗɗi, ɗum laatii no ɓakkere loonde nii.
Caggal ɗuum ndeen lonngere mahiraa no loonde haa wonti no ɓiyɗo takaɓɓe. Refti heen ɗum joɗɗinaa to laawol Maleyka potɗo ŋabbinde ɗum to joomiraaɗo jom baawɗe OO. Ɗum jooɗii ɗoon kadi duuɓi capanɗe nay goɗɗi. Ko ɗum tagi Alla wiyi : “mbele araani e neɗɗo tuma nde woni e nder aduna etee laataaki ina woni huunde siftoraande” ɗum ko neɗɗo oo nde woni ɓakkere ndee jooɗiima ko juuti ina yejjitaa. Ɗum woni ko to simoore neɗɗaŋke, kaawise1. Ibnu Abbaas (MAWM) wiyi “hiina” oo ko capanɗe nay hitaande.
Hono Saalabi wiyi : “Alla Toowɗo OO nde jiiɓi ɓakkere Aadama (MJKM) ndee, ruulde toɓi heen ngoƴaaji e sunaare duuɓi cappanɗe nay , caggal ɗum kadi, toɓi mbelemmaaji e weytaare hitaande wootere.” Ko ɗum wattindii, ngoƴaaji walla soklaaji ɓuri weytaare heewde, sunaare kadi ɓuri mbelemmaaji heewde.
Caggal ɗumɗoon Alla toowɗo OO teeŋtinii goodal mum. E oon tuma njuuteendi darnde Aadama ko diraaje capanɗe jeegom. Alla loowi e nder makko teemedde tati e capanɗe jeegom ɗaɗol e teemedde ɗiɗi e capanɗe tergal, e sappo e ɗiɗi jokkorde, e nder hoore ndee ina heen palanteeji jeeɗiɗi, o waɗani mo juuɗe ɗiɗi e koyɗe ɗiɗi e ko wonaa ɗeen geɗe tan. Ko hono nii o timminiri tagoore Aadama, barke woodani Alla ɓurɗo moƴƴude. Hono Abii Muusaa Asrawi (MAWM) wiyi : “nde Alla tagi farji Aadama ndee o wiyi ɗum : ɗumɗoo ko hoolaare am hoto waɗ ɗum so wonaa to foti wonnde walla ɗo jojji.”
Hono Ibnu Abbaas (MAWM) wiyi : “Alla tagi geɗe tati e juuɗe mum : ko adii fof, Alla toowɗo OO tagii Aadama e juuɗe mum. Geɗal ɗiɗmal ngal, O tagii lekki ina wiyee ɗuubi e ɗemngal Arab ngal. Geɗal tataɓal ngal ko Alluwal ina winndaa heen Tawraata. To batte junngo ngoo noon firti ko kattanɗe Alla. kono kala ko Alla sokli wiyata tan ko won ! Ɗum wona.” Caggal ɗeeɗoo geɗe jangtaaɗe fof, nde yahi haa Aadama, (MJKM) laatii no loonde nii. Ko ndeen Ibliis kuɗaaɗo oo wirtii mo fiyi junngo mum e dow reedu Aadama. Ko ngaal piggal laatii woni wuddu neɗɗo nduu. Wuddu ko maande piggal ibliis e dow reedu Aadama. O fiyiri reedu Aadama nduu ko haa annda ko soomii heen, nde o annduno ko terɗe ngoni heen, o naati e nder reedu Aadama o woni e yiilaade e nder heen, alaa fof ɗo o yettaaki e nder ɓalndu nduu, nder e boowal fof, so wonaa ɓernde ndee, ɗum ko Alla haɗi mo yettaade ɗoon, ngam ɗum ko galle Alla. Ko ɗum tagi wiyaa seyɗaane yahrata e nder ɓalndu ko no ƴiiƴam dograta e nder ɗaɗi nii.
So ɗum ɓennii, nde Alla yiɗi loowde e Aadama fittaandu ndee, o yamiri fittaandu yo naatir to hoore too. Caggal ɗuum, fittandu fanndii ko juuti, ndu wiyi : “joom am, hol to naatirat-mi e ndee niɓɓere ?” Alla ƴellitiiɗo OO noddi fittaandu laabi tati, o wiyi ɗum : “ma a naatir heen alaa e sago, njaltiraa heen alaa e sago”; ɗum firti ko ma a naatirii heen e ɗooftaare njaltiraa heen e ɗooftaare. Caggal ɗum Alla wahyii ndu fayde heen. Caggal ɗum ndu naati e nder Aadama, ndu naati e nder ngaanndi ndii. Alla wiyi : “fittaandu so a yiyii a naatirii alaa e sago, ko ko njas njasin-ɗaa koo. Ndeen fittaandu naatii nder ngaandi, ndu yiiliima e nder heen teemedere hitaande, caggal ɗum Alla jippini gite e yeeso makko o feerti gite ɗee o yiytii hoore makko e ɓanndu makko ina wayi no ɓakkere loonde laaltaande nii.
E nanallaaji, ndeen Aadama yettii Alla, Alla wiyi : “ko ɗum waɗi haa tagmaa-mi.” Caggal ɗumɗoon fittaandu tellii e nder ɓernde Aadama, tellii kadi e ceeble juuɗe makko, ɗum wattindii, Aadama ina ƴeewa fittaandu no yahrata , ndu ummoo ɗoo, ndu faya too. Kala nde ndu ummii e tergal, ndu faya e tergal goɗngal, wattindii kadi, kala tergal ɗo fittaandu ɓenni, ngaal tergal waɗa ƴiyal, waɗa teewu, ndeen ndu yettiima koppi Aadama, o waɗti etaade daraade, nde koyɗe mbaawnoo daraade. Ko ɗum tagi Alla toowɗo OO wiyi : “neɗɗo tagaama no goolyel” simoore Annabaaɓe, kaawise37. Nde yahi haa fittaandu huuɓtidini denndaangal terɗe ɓalndu, Aadama ummii darii ina diila ina daala, ina wuuroo, ina dartoo. Ɗumɗoo kadi ko nii timmiri e Aadama e sakkitinoore Alla ko kañum woni guurɗo guurnoowo ƴiye.
Hono biyateeɗo Haafis Ismaayiila Sadi wiyi : “mi janngii deftere “Innjiila” taw-mi geɗe keewɗe ina heen ko wayi no lime waktuuji, ñalɗi e nder hakkunde 24 waktu, ɗum woni balɗe ɗiɗi ɓiy Aadama ina foofa heen laabi capanɗe tati ujunere e teemedde ɗiɗi e capanɗe joy (32 500), kala waktu neɗɗo ina foofa heen laabi 1 250, e teskuyaaji ɗumɗoon ko ɗum huunde haawniinde sanne.”
Hono biyeteeɗo Asiis wiyi : “fittaandu naati e nder ɓalndu Aadama ko ñalnde Aljumaa, ndu heƴi e nder heen ko e nder waktuuji jeeɗiɗi.”
Caggal ɗuum Alla toowɗo OO, ɓoorni Aadama wutte ko ñalnde Aljumaa, wutte bayɗo no haako ñebbe, koyɗo. Alla fawi e dow hoore makko kadi laafa mbayka no tenngaade nii. Kaan ɗoon laafa ko kaŋŋe, e ka ŋeñaa haa ka yooɗi, ka jalbirta ko no caafal naange nii. Caggal ɗumɗoon o tottaa feggere teddungal, Alla waɗi mo e nder falnde mbelemmaaji, o ɓoorni mo kadi tuuba mbayba no haako ñebbe, koyba, o feeñnini e tiinde makko annoore ɓurnde yooɗde e nder aduna ina nanndidinee e annoore makko ndee, hono no annoore Mohammed mo jam e kisal ngoni e mum oo.
Caggal ɗuum Alla yamiri yo Maleyka gooto roondo mo e dow walabo mum, yiilna mo e nder asamaanuuji jeeɗiɗi ɗii kala. Ndeen oon yiilnii mo e nder asamanuuji ɗii, haa ɗi kawri, Maleyka goɗɗo kadi roondii mo, wanngodii e makko duuɓi teemedere, haa o yiyi kaawisaaji gonɗi e nder asamanuuji ɗii kala. Caggal ɗuum, Alla sompani mo daŋkel ina wiyee minbara kaŋŋe. Ko ndeen o holli Aadama inɗe ɗee kala, hono no Alla wiyiri : “anndinii Aadama inɗe kala” simoore nagge, kaawise 31. Nde ɗum ɓenni, Aadama jooɗii e dow min-bara kaŋŋe, walla mbiyen daŋkel kaŋŋe, caggal ɗum Aadama ummii darii e dow minbara hee ina jogii e junngo mum sawru ina haayaa kaŋŋe. Oon ñalnde ko ñalnde Aljumaa, nde Alla darni mo e dow minbara hee, renndinani mo denndaangal Maleykaaji, Aadama salmini Maleykaaji ɗii wiyi : “yo jam e kisal e yurmeende Alla e barke mum ngon e mon”. kañji ne ɗi njaabi ɗi mbiyi mo “yo jam e kisal e yurmeende Alla e barke mum ngon e maa.” Alla heɓɓiti wiyi : “eehey maa Aadama ! Nduuɗoo salminaandu woni salminaandu maa, aan e ɓiɓɓe maa e ngeñgu maa kala, ɗoo haa ñalnde darnga.”
Caggal ɗum Aadama darii e minbara jamaa mum ina yewta o wiyi : “jettooɗe ngoodani Alla.” Ngolɗoo konngol laatii, kala mo ina yeewta ñalnde Aljumaa, ko maa yetta Alla nde fuɗɗoo jokkude yeewtere mum. Ko ɗum ɓuri wonde sunna. So ɗum ɓennii, ko Aadama woni gadiiɗo daraade e dow minbara ina yeewta ko fayti e dewe Alla.
Caggal ɗuum Alla weji inɗe fof e yeeso Maleykaaji, o wiyi ɗi : “kaalanee kam holi inɗe ɓeeɗoo ?” Maleykaaji mbiyi : “senare woodanii Alla, alaa ko min nganndi so wonaa ko nganndin-ɗaa min.” Alla toowɗo OO wiyi : “eehey maa Aadama ! anndin ɓe inɗe maɓɓe !”. Ndeen o anndinii ɓe inɗe maɓɓe, o wiyi : “mbele mi wiyaano on, mbiɗo anndi ko suuɗii e nder asamanuuji ɗii, e nder leyɗeele, e mbiɗo anndi ko puɗɗaton e ko laati-ɗon, oɗon cuuɗii”. simoore nagge, kaawise 33.
Goodgol Hawaa : naamndal newingal : mbele Alla halkaani denndaangal añɓe saliiɓe Annabaaɓe, o heddi Ibliis, etee oon ko gaño Aadama ? Jaabowol : so Alla toowɗo oo yiɗiino goofi mbaasa waɗde, omo waawnoo waasde tagde Ibliis etee kadi, keddugol Ibliis ko haa heefereeɓe ɓeydoo tampude tan, yurmeende heddoo e goongɗinɓe Alla. Alla ne kadi, yiɗiri goofi maɓɓe ɗii ko ngam wallude Ibliis. Kadi Ibliis naamndinoo-ma Alla, yo Alla muñan ɗum haa ñalnde darnga, Alla kadi jaɓaniino mo ɗuum. Nde tawnoo Alla haalataa huunde haa gayna ruttoo yalta heen. Nde Aadama tellinoo e minbara mum oo, jooɗoyii omo fooftoo, Maleykaaji ina taarii mo, ndekete o ɗaaniima. Ɗoon e nder ɗoyngol makko ngol o hoyɗitinaa Hawaa ina takkii sara makko, o waklitori bannge mo o yiyri Hawaa oo, caggal ɗum, o fini. O yiyi Hawwaa ina jooɗii sara makko, ina yalti e wirngo makko nano, Alla ina moƴƴini tagoore mum, Alla ina hokki mo ujunere to bannge jikkuuji moƴƴi. Teskaama ko o ɓurɗo moƴƴude e rewɓe ɓe nganndu-ɗaa, kañum en fof ko ɓiɓɓe makko, ɗoo haa ñalnde darnga. Nde Hawwaa feeñi ndee, ina jogii teemedde jeeɗiɗi jubbol. Njuuteendi makko ina abboo njuuteendi Aadama, caggal ɗum Alla ɓoorni mo wutte Aljanna.


text:
Dificultad:Ningún grado
por abelamin
Intro: F#m - D - A - E (4x) D E F#m D E F#m Saigo ni hitotsu chiisana KISU wo shite D E F#m D E F#m Kimi wa shizuka ni heya wo dete itta D E F#m D E F#m Hikitomeru koto mo dekizu damatte taeru koto mo nai D E F#m D E F#m Yurayura yureru boku wa heya no sumi no GITAA wo totte F#m D A E F#m D A E "Kimi ga suki de suki de demo aa aa F#m D A E F#m D A E Dakedo dame de dame de umaku ikanakatta" D E F#m D E F#m Nanika ga tarinakatta? Sonna koto janakute D E F#m D E F#m Chiisana ZURE-tachi ga bokura wo koroshita kara D E F#m D E F#m Tsunagitomeru koto mo dekizu jikan wo modosu sube mo naku S E F#m D E F#m Buruburu fueru boku no kokoro no koe wo kiite F#m D A E F#m D A E "Kimi ga suki de suki de demo aa aa F#m D A E F#m D A E Dakedo dame de dame de umaku ikanai" F#m D A E F#m D A E "Kimi ga suki de suki de demo aa aa F#m D A E F#m D A E Dakedo dame de dame de umaku ikanakatta" Outro: F#m - D - A - E (4x)


text:
Hello jaɓɓorgo
Wikipeediya
Moni kala ina waawi wallitaade (saatude) ndee saggitorde huuɓnunde ndimaagu e meere.
- On toraama taweede e hebbingol ndee deftere. Ko nde kawtal men ene e Haali Pular fow hawti. Wano mawɓe men ɓen wi'irta (makirta)non:'"lekkun kala e ndookal mun"', mo kala e mo'on no waawi winndude ganndal mum: nyawndiigu, jojjanɗe neɗɗo maa hakkeeji neɗɗo, ngaluuji leydi, jikkuji e kuuɗe,saggitorde fulfuldeka raɓɓinnde kala ganndal ɓay deftere nden ko encyclopédia, ɗum firi Saggitorde Huuɓnunde, wi'aa. Yo Jomiraaɗo (Alla) waɗu barki e mon.
ko saati nɗee winndande ko Kuɗol: iwdifalahi
Winndannde 181: wallifi ko aamadu abdul sih e naatirde ngidarba2000
- Ndimaagu
- Leydi
- Duungal
- Fulfulde, Fuuta Jalon
- Almaami
- Alfaya
mbaawka ballal balloowo korsa pellital dental nawoowo-yeeso nawtiroowo-caggal ummannde ummitaare yaakaare sikkitaare yedditaare meewtaare potal arsuke tammbaade umminde renndo batirde batu sariya tammbaade ardaade fedde baafal fedde arsuke demoowo fodde jojjannde dental werto naange lewru koode henndu doole-yiite faggudu sariya darnude dartinde wurnude nguurndam fitina hare wolde konu konuyanke jam cellal cuukaaku cukalel basnuma/basnumel celluka fedde-baafal yedditaare nusko baasal jaagorgal hooreejo hoore hoolaare kabaaru/kabaruuji caaktoowo kabaaru haalde habrude wallude wallitde aada cosaan diidde
Winndu:
Hooreejo leydi Maali on. O jibinaa nyannde 4 jolal (nuwambar) 1948 Mopti. Innde makko no lolliri kadi ATT. Himo anndiraa laataade koninkeejo accitanɗo siwiljo laamu ngun, ko heewaa nder Afirik. E hitaande 1991, caggal jamaa Maali on murtanii Persidan Muusaa Tarawore, lamɗo mo ɓe wemmbinoo fota e juuɗe mum, larme on felli wari yoga e yimɓe kono neeɓitaali Ahmadu Tumaani Tuuree liɓi laamu makko ngun nodditi Conférence Nationale, ko ɗum woni konferansi ngenndiijo. Ɓaawo ɗon seeɗa, 1992, woote demokaraasiyankeeje waɗaa, Tumaani Tuuree jonniti laamu ngun siwiljo, ɗum ko Alfaa Umar Konaare. Ɓaawo Konaare timminii happu mum ɗiɗaɓo on 2002, Tumaani Tuuree arti e nder dawrugol (polotigi): o fooli Sumayla Siisee ka woote. Gila ɗum himo laami leydi Maali.
Liste des films en fulfulde
Liste des films en fulfulde :
- Guimba, un tyran une époque (1995)
- Reewo Daande Maayo (1979)
- Le Rêve plus fort que la mort (2002)
- Sarraounia (1986)
- Sowdagarane marg (1962)
- Wodaabe, les bergers du soleil (1989)
- Article #181 :
- 1 MBooy 2015 à 17:10 Aserbayjan (aslol) [797 bite] 178.221.163.12 (Yeewtere) (f ilv r)
Autres Wikipédias en langues africaines qui ne sont pas parmi les grandes
Other African-language Wikipedias that are not among large ones
Afrikaans · Akan · አማርኛ · Bamanankan · Chi-Chewa · chiShona · chiTumbuka · Ɛʋɛ · Gĩkũyũ · هَوُسَ · Igbo · isiXhosa · isiZulu · Kinyarwanda · Kirundi · Kiswahili · Kongo · Lingala · Luganda · Malagasy · Malti · Oromoo · Sängö · seSotho · Setswana · SiSwati · Soomaaliga · ትግርኛ · Tshivenda · Twi · Wolof · Xitsonga · Yorùbá ·


text:
NGENNDIYAŊKOOƁE MEN: Duuɓi sappo e ɗiɗi wirnaare TIJJAANI AAN, Ko yetti guurɗo ko ɗuum woyata maydoo
NGENNDIYAŊKOOƁE MEN: Duuɓi sappo e ɗiɗi wirnaare TIJJAANI AAN, Ko yetti guurɗo ko ɗuum woyata maydoo
ImageDuuɓi sappo e ɗiɗi hikka ko oo gorko sañkinoo e tanaa oto ɗo wiyetee Juunndu sara wuro Baydi Kacce Paam Giyaa, hakkunde Podoor e Tareeji, Senegaal ñalnde hoore-biir, 14 lewru seeɗto hitaande 2001. Duuɓi sappo e ɗiɗi hikka, kono rokkaama yo gonɗi woondu makko yo kor e gite ngenndiyanke, ɓesngu, yiɗɓe e yahdiiɓe.
Kodda Neene Alfaa Aali Jaara ɓurɗo anndireede Kummba Maaro Leñaan.e Sammbooru Barka, saajo miñi mum Alasan e Aluseyni, ɗiɗo funeeɓe, baaba mum Faatimata dikaajo e Tijjaani Aan, luuti tokara baabooy mum, yettinii nulal mum haa timmi.
So laaɓii ko golle moƴƴe ngoni ndimaagu, ɓinngu moƴƴaagu ko cuɗaari tan, ndeke fotde kala guurɗo ko gollaade, ko daranaade e dadanaade feewnude sahaa mum, ko daranaade e dadanaade feewnude yonta mo hawri oo. Ko ɗuum waɗi so neɗɗo yontaama, ena haani naamnditaade hoore mum naamnde ɗiɗo :
1- So mi waɗaani jooni, hol nde mbaɗat-mi?
2- Miin potɗo waɗde oo, so mi waɗaani, hol baɗanoowo mi?
Ko ndeen yiyannde ŋarɗunde woni nde Alhajji Tijjaani Aan jogitinoo e nder nguurndam mum fof. O daɗɗi faayndaare, o fawi heen fiɓnde, o yooɓii duwaaw, o ñaagii ballal Geno. O fiɓi aadi hakkunde makko e leñol, aadi mo sewaani saka taƴa, aadi mo wuɗaani saka buuña haa ñalawma mo o aflinaa ñaamo makko, haayre heedi hoore, woɗnde waɗaa koyɗe. O hirjini jaŋde e gollal, o noddi dental, o eewnii ngootaagu Leñol, o daranii ƴellitaare Pinal, o dadanii e ko aldaa e lohre ɓamtaare Ɗemngal.
Nde aadi timmi, Alla yiɗi mo, humpinaani mo, eewnii mo to “Makkatal Mukarram”, fawtoyaade doosgal joyaɓal diine men Lislaam cuɓaaɗo. O senii, o salliginii, o juuli, o hucciti e “rawda” ɓurnaaɗo winndere, o duwii, Alla jaabii. O arti e ngenndi makko yummaari, e leydi makko Senegaal, o waɗi mbayniigu makko haa timmi. O tinndi, o daari, o siftini, o softini. Banndiraaɓe, Alhajji Abuu Aan wuurii kadi woodii. O ɗalii ñaam-golluuje paayodinɗe, paarnorɗe, ŋarɗuɗe cuɗooje daartol Leñol. Yo Alla yurmo mo, yaafoo mo, waɗa toon fooftorde makko, kanko e denndaangal maayɓe juulɓe.
Alabti Aan
Annebi laaɓɗo, jettinɗo nelal leñol
Labaaɗo e keele, jaltinɗo geɗal leñol
Harbiyanke caasɗo, deenɗo kisal leñol
Alhajji, yo Geno yurme, yaaforo maa !
Jahɗo nde tijjaaka, jooɗtoraaka
Jahduɗo e heewndu, mo nawaani yawaare
Innde ma yantii e wasorteeɓe ɓamtaare.
Timmuɗo, tabitɗo, timminɗo aadiiji
Ittanɗo ngenndi, teddinɗo jaatiiji
Joom fiɓnde laaɓtunde, mo luutnaani jikke
Jaalal kerngal, ngal yahdaani e mbuɗu sikke
Aduna woyii ma ko woyaano adinooɓe
Anniyaaji maa e darnde maa, saɗtude rontooɓe.
Nelanooɓe caggal Nelaaɗo fof, keertiniino
Ilam maa, aan seydi Aan, hujjitii kolaaɗe fof.
A daraniima kaaɗdi nguurndam, ngootaagu leñol
A dadaniima kaaɗdi nguurndam, ndimaagu leñol
Nafoore ndee, hay so caggal maa, mbele nafta leñol
Gorko Gamaaji, nan Gelongal Fuuta, giɗo maa
Owɗo, jeewaaɗo, sabu hattaade golwole maa.
Reedu heewiino ɗamaaw saatu nde njiyduno-ɗen
Kono maayde jamfiima aadi mo mbaɗduno-ɗen
Ommbori payndaale dowrowe ɗe toɓɓuno-ɗen
Giɗo leñol, yo sahre neema won fooftorde maa
Allaahu waɗan maa, to Firdawsi, hoɗorde maa
Malanooɓe, gila e Baaba Aadama, njaɓɓo maa
Adinooɓe haa e wattindiiɓe kala mbismo maa
Aamiin, yaa tagnooɗo asamaanuuji e leyɗeele
Joom kattanɗe, nulɗo ɓeen, ɓe ngaldaa e caɗeele
Ittuɗo neema, resndi mi, naamndaaki njoɓdeele.
Gelongal Fuuta lollirɗo
Njaay Saydu Aamadu
fuutamedia.com
hamada
Wallifiiɓe
- بالصور ..مظاهرات بصدور عارية امام السفارة التونسية
- sud mauritanie..le Gouverneur de brakna menace la population
- رئيس حركة -فلام موريتانيا- يجدد الدعوة إلى نظام فيدرالي لمنع التدافع على السلطة
- Mauritanie : 20 ans de prison pour un ancien haut responsable d’Al-Qaïda
- Une sénégalaise de 25 ans retrouvée morte dans son appartement
- [...]


text:
Njillu Baaba Maal e leydi Maalmaaɓe
Alhajji Baaba Baydi Baal e Ñaabina e tule oole
Alhajji Baaba Baydi Baal e Ñaabina e tule oole
Alhajji Baaba Baydi Maal e Daande Leñol njuɓɓinii kiirɗeeli ɗiɗi pattamlami, ɓooyooji daarteede, ñalnde 24 e ñalnde 25 lewru kawle(octubre) hitaande 2013 e nder wuro Ñaabina e tule oole, ɓulli e hawaleeje e dow bismaango Fedde sukaaɓe Ñaabina noddirteende Fedde Ɓamtaare Ñaabina (Association pour le Développement de Niabina). Fedde Ɓamtaare Ñaabina waɗi ko cate tati:
Fedde Ɓamtaare Ñaabina Orop: ardii nde ko Usmaan Abdul Kebe
Fedde Ɓamtaare Ñaabina Nuwaasot: ɗowi nde ko Yuunus Ɓaas
Fedde Sukaaɓe Ñaabina Ñaabina(ɗum woni heddiiɓe e nder wuro ngoo, ɓe njaltaani): ardii nde ko biyeteeɗo Sih Aamadu Sammba, caggal nde Aadama Gey, ummii e ardorde fedde ndee.
Ko ɗeeɗoo cate tati ndenndi, mbismii Alhajji Baaba Maal e Daande Leñol e nder wuro Ñaabina.
Ñalnde 23 ndee, goomu njuɓɓudi jammaaji ɗii, neldii goomuuji ɗiɗi ngam jaɓɓoyaade Alhajji Baaba Maal to Kayhayɗi. Heen goomu ngootu resndaa ko nawgol kaɓirɗe gaaci e bagasuuji naalankooɓe Daande Leñol e gardagol Aamadu Buubu Maliyel Soh. Goomu ɗimmu nguu yamiraa ko fadndaade haa Baaba Maal taƴta maayo, ngu yahda e mum Ñaabina. Ko nguun goomu huufi denndaangal golle ɗee. Ngoni e maggu ko Meer Ñaabina, gardiiɗo catal Orop, gardiiɗo catal Nuwaasot, gardiiɗo sukaaɓe Ñaabina, hooreejo fedde sukaaɓe Ñaabina ɓennuɗo hono Aadama Gey, kalfinaaɗo kumpital e won e yontaaɓe nokku oo.
Baaba leelii taƴtude. O aroyii ko kikiiɗe kiirɗo, heedde mutaa-mut-naange. O taƴtiri ko Gurel Umaar Lih feewde Tantaaji Kayhayɗi. Otooji, hakkunde 45 e 50, mbaɗi gaarawol ndewi e makko, gila Kayhayɗi haa Ñaabina e tule oole. Ɓe mbiyi mo: “Baaba! so aɗa nanatnoo Ñaabina, ko ɗoo tigi woni Ñaabina e tule oole, Ñaabina e boli jawdi, ɓulli e hawaleeje, caalli e mbalkaaji, ɓulli belɗi, cafee, njaree, kaaɗɗi ɗii, cafee, njarnee gooleeje”.
E oon sahaa, tawi ko jibinannde Ñaabina e saraaji mum fof ena ñaantii, ena yalti, ena darii e tiimde laawol godoroŋ gummingol Kayhayɗi fayde Ɓoggee ngol. Funnaange laawol ngol e hirnaange maggol fof ko yimɓe. Hay so ñorgo weddaa, saggat, saggata ko e yimɓe hakke e keewal. No jamaanu nguu wayi heewde nii, ko noon ne kadi ngu wayi ñaantaade e heblanaade jaɓɓungal ngal. To bannge rewɓe, tuggude e pelle jamana-kinel, suumee, wooturu e pastel haa e yahrooɓe e duuɓi jeeɗiɗi, alaa mo ardaani e ñaantungal ganni, gila e moori e cacci haa e gaaɓɗi e puuɗdi. To bannge jirwo, kala naalanke gonnooɗo e daande maayo, hakkunde Kayhayɗi e Ɓoggee, rewo e worgo, alaa luutaaɗo, hakkunde jimoowo e gamoowo, koɗoowo, piyoowo buubaa walla mbaggu haa e poɓɓoowo.
Baaba nde arata e maɓɓe tawi ko fuɗɗiima hankadi niɓɓitde. Kono ɗum fof e waɗde noon no kornaali otooji, gulaali, kelle e kuljinaali, bawɗi e buubaaji mbayi heewtude wuro ngoo nii, jawdi Ñaabina fof wid, naati e ladde. Ñalnde heen ɓesɗi koontinaaka, njahdi ko e ɓiɓɓe mumen.
Kelle e kuljinaali ndewti e Baaba, kañum e diɗɗal mum haa jippunde mum to galle Aamadu Umaar Sih e dow celdugol fayde wuro Mbaañ. Oon jamma, Gorko Duwoyra waali ko fooftaade e yeewtidde e bismotooɓe e juurotooɓe.
Ñalnde 24 ndee, ñalawma oo, alaa ko waɗaa heen so wonaa feewnitanaade jamma garoowo oo. Tuggude e 18 w30h, caggal nde yimɓe njuuli takkusaan haa 1wooh, biyeeji ena njeeyee, ndartaaki. Dingiral ngal heewi haa won e yimɓe ndonki ɗo njooɗii. E ɓeto yimɓe woowɓe kiirɗeeli walla dente bayɗe hono nii, mbiyi ko keewal yimɓe ngal ŋakkaani 6000 neɗɗo.
Alhajji Baaba Baydi Maal naati dingiral ko heedde 1w 30h ena ardi e daalambol pasorooji (pasorooji ɗii ko ɗi joy). Maysuur Diine Gawlo Sek, funeere Baaba Maal ko kañum hurmbiti jamma oo. Kelle poɓɓi, Maysuur nanngi mikoroo yimi baaruuji ɗiɗi deggondirɗi.
fuutamedia.com
pulaar.org
hamada
Wallifiiɓe
- بالصور ..مظاهرات بصدور عارية امام السفارة التونسية
- sud mauritanie..le Gouverneur de brakna menace la population
- رئيس حركة -فلام موريتانيا- يجدد الدعوة إلى نظام فيدرالي لمنع التدافع على السلطة
- Mauritanie : 20 ans de prison pour un ancien haut responsable d’Al-Qaïda
- Une sénégalaise de 25 ans retrouvée morte dans son appartement
- [...]


text:
Ko honto heɓeten jaabaaji fii lanndaale hittuɗe fii ngurndan ?
Jaabaaji ɗin no e nder...
antaaku ?
faamu neɗɗanke ?
Deftere Allah nden ?
ANNABAAJO GOO TORINO ALLAH
« Okkan faamu [...] Daaluyee maa on ko goonga. » — Zabuura 119:144, 160, Traduction du monde nouveau.
Deftere Allah nden no jaabii lanndaale yimɓe guluuji e guluuji.
Hiɗon faalaa taweede e maɓɓe ?
Jokkorde nden ka Enternet jw.org waaway on wallude.
JANNGEE ka Enternet
Deftere Allah nden no e nder haalaaji ɓuruɗi 100
Jaabaaji iwruɗi ka nder Deftere Allah
Ballal fii ɓeynguure
NDAAREE vidiooji ɓaagitiiɗi Deftere Allah nden
Jannganɗe e jaarooje fii fayɓe
Waaju fii sukaaɓe e jiwɓe
Kuugal gomɗinal
LOOWEE saakital
Deftere inneteende Kibaaru moƴƴo iwruɗo ka Allah !
Deftere inneteende Qu’enseigne réellement la Bible ?
Kibirɗi La Tour de Garde e Réveillez-vous !
KO LANNDAL HONNGAL ƁURUƊON FAALEEDE YO JAABE ?
Ko hombo laami aduna on tigi tigi ?
Tampere lannoyey ?
Mayɓe ɓen wuuritey kadi ?
Ɗaɓitee jaabaaji Deftere Allah nden fii ɗee lanndaale ka jw.org/fr.
(Fii janngugol maa fii loowugol, yahee ka LA BIBLE ET VOUS > QUESTIONS BIBLIQUES)


text:
Barooɓe Jakel ndillinii Jakel e Pete
Siyaara Barooɓe Jakel. Ñalnde 15 lewru siilo hitaande 2014, ɓesngu Barooɓe Jakel Sahre Hammee Yero waɗii siyaara pattamlamo e nder wuro mum en. Waɗanaa siyaara oo ko Ceerno Muktaar Sammba lollirɗo Ceerno Yero Kudeeje.
Tuggude e puɗal naange haa takkusaan juulaa, ko e darnde wonaa. Caggal nde jamaanu nguu naati galle siyaara oo haa jooɗii, adii waɗeede ko silki Quraana e cakkital Ceerno Abdarahmaani Gasamme.
Udditi taro ngoo ko kilifa galle oo hono Alhajji Abuu Ceerno Muktaar Sammba ganndiraaɗo Alhajji Abuu Diiye Kebe. Caggal deftere Alla ndee, rewi heen ko cakkital wirduuji, haa hannde e yamiroore Ceerno Abdarahmanaani Gasamme. Ceerno Aamadu Muktaar Baro duwii ngam uddude timmal wirduuji ɗii. Ko ɗoon jamaanu nguu ñoŋtii, e gardagol hilifaaɓe ñalawma oo, tiindii baamuule ngam juuroyaade rawda Ceerno Muktaar Sammba lollirɗo Ceerno Yero Kudeeje. Nde yimɓe naati baamuule ɗee, kala kilifa gonnooɗo ɗoon bismaama to nder rawda too. Ndeen fotnooɓe naatde toon ɓee fof naatdii, wirduujji kadi cakkitaa e yamiroore, haa hannde, Ceerno Abdarahmaani Gasamme. Jaggoowo kurus toɗɗaa ngam reende limoore dottanaande wirdu ndee. Nde ɗeen golle ngasi, yimɓe payti to galle siyaara too. Alhajji Ceerno Muktaar Alhajji Ceerno Muktaar Kebe, gooto e sukaaɓe almuɓɓe ɓurɓe jaɓaneede hannde to bannge ganndal e nder nokku oo, yamiraa yo yeewtan banndiraaɓe ko yowitii e nguurndam ooɗoo jiyaaɗo Alla, baɗanteeɗo siyaara caggal nde karaw rottaa, tummbuli njuɓɓunaa, lahe caraa e les caaleeje. Nde o rowi haala makko tawi hankadi ko ñalawma oo fuɗɗiima woɗɗoyde. Gooto fof rokka jippunde, ñaltoyi haa takkusaan yoni, arti. Caggal nde yimɓe njuuli takkusaan, duwaaw waɗaa, siyaara oo saakii.
Ciftinen wonde siyaara Ceerno Muktaar Sammba e Barooɓe Jakelnaaɓe fuɗɗii waɗeede ko e hitaande 1997. Hay so tawii ɓesngu Barooɓe ena joginoo fiɓnde waɗande mo siyaara e ndeen hitaande, cemmbini ngu e ngoon miijo ko Sorimaleenaaɓe e Bokkenaaɓe. Caggal Barooɓe Jakel, ko ɗeeɗoo gure ɗiɗi ngoni jaale yummaaje siyaara oo.
Ñalnde heen, caggal ummoriiɓe to Ndakaaru, Nuwaasot, Libeerwiil e to Kaay Sammbal Haawa to leydi Mali, ɗeeɗoo gure ne tawtoraama siyaaro oo: Bokke Salsalɓe, Bokke Mbaayɓe, Bokke Jalluɓe, Fereyɓe Bokke, Pete jeeri, Nguy, Salnde Tebegut, Koyli Jaawa, Waasetaake wuro Ceerno Haabii Wele(yo Geno rokku mo jam), Sorimalee, Liiliya, Cengelel, Mbotto, Cilaa, Garlol, Jaarangel , Maaqaama, Ɓoggel Faaduwaa e Kayhayɗi e gardagol Sheriif Saydu Haydara.
Kono gure nootitiiɗe ɗee fof e heewde e addorde annduɓe diine, ɗe tawii Barooɓe Jakel ko barooɗe e nder diiwaan Pete, ena sukki, serwaani to bannge ganndal: So Alla yiilaama ɗoon ko huunde haannde, nde tawnoo Geno ena rokki ɓe ko heewɓe ndañaani:
tafsirɓe 61
fiilaaɓe alfaa 15
joom lijja en 21
reenɓe quraana, ɓe ngalaa lijjaaji 5
lasraariyankooɓe 15
Ɗum ena hawra e 117 joom geɗal e diine Alla e nder ndeeɗoo sahre Barooɓe Jakel nde wonaani hay weddannde jammbere.
Hol ngonɗo Ceerno Muktaar Sammba?
Jibinannde. Ceerno Muktaar Sammba lollirɗo Ceerno Yero Kudeeje ari e aduna ko heedde hitaande 1886 e nder wuro Barooɓe Jakel e nder galle Hebbeeɓe woɗeeɓe. O wuuri ko duuɓi capanɗe jeetati e ɗiɗi (duuɓi 82). O ruttitii e joom makko ko ñalnde 5 lewru siilo (samwiyee) hitaande 1968. Yumma mum yumma makko wiyetee ko Raki Maamuudu, dawi ko e Bokke Salsalɓe, yettetee ko Sal. Yumma makko, kanko Ceerno Muktaar, wiyetee ko Aysata Raki Maamuudu e nder Bokkenaaɓe. To bannge Barooɓe, Aysata Raki Maamuudu oo nootortoo ko e innde Kudeeje. Ko ɓiyi Daawda→ sileymaani→ Saydu → Aysata → Amina → Hammee →Yero→ Muusaa. Ko ɗuum jeyi sabaabu, kanko Ceerno, omo noddiree innde Yero Kudeeje ndee. Baaba makko, haa hannde, kanko Ceerno Muktaar, wiyetee ko Sammba Seydi Demmba. Ko oon rokki mo innde Muktaar ndee, wiyi mo Muktaar Sammba Seydi Demmba.
Jaŋde Ceerno Muktaar. Ceerno Muktaar adii winndaneede harfeere ko e duɗal mawni mum, mo jiidi baaba gooto ena wiyee Ceerno Bookar Sammba. O janngoyii to Sahaal, o woni toon dumunna. Ngaddiin quraana mo o jogii oo, ko toon o itti ɗum. O janngii kadi e biyeteeɗo Ceerno Malal Eliyaa to Cilon e nder diiwaan Boosoya. Ɓeeɗoo, ko quraana tan o janngi e mumen. O janngoyii kadi to wiyetee Ballel Soowanaaɓe sara Waawnde e nder diiwaan Damga Senegaal. Ko ɗoon mawniiko mo o jiidi baaba gooto ena wiyee Maamuudu Diko (baaba mum Usmaan Maamuudu, taani mum Faatimata Usmaan Maamuudu Diko lollirɗo Hawwaa Mayram Diiye walla Warbaa Kebbel), tawi mo. Maamuudu Diko ko julanke wonnoo. O soggatnoo ko ñalbi. O ɓooyii e ladde haa koreeji makko puɗɗii fiiptaade nguurndam makko. O ari, o tawi ɗoon Ceerno Yero, o yeeyi ɗoon ñalbi ɗi o anndornoo ɗii. O felliti nanngande mo suudu e waɗande mo rasiyoŋ haa o gasni jaŋde, ɓe ngartidi haa e Barooɓe. Caggal nde o woni e Barooɓe dumunna, o jokkoyii kadi jaŋde to biyeteeɗo Ceerno Yero Baal to Ngijilon e nder Ngenaar. Caggal ɗum, o yiytondiri e sehil mawniiko ena wiyee Hammaat Lamiin Njaac, lollirɗo Demmba Hawaa, baaba mum Ceerno Hamdu Rabbi Njaac to Madiina Njaacɓe. Ɓe njahdi haa Ɓoggee to duɗal Ceerno Aamadu Muktaar Saako. Kono e wiyde Abuu Diiye Kebe, ceerno Muktaar janngaani e ngaal duɗal. O yahdi tan ko e Ceerno Demmba Hawaa, jannginatnooɗo mo oo. Kono ko ɗoon e ngaal duɗal, o nani, kanko Ceerno Muktaar, nanalla Alhajji Maalik Sih mo Tiwaawoon haa addani mo yiɗde yahde toon. Ko Alhajji Maalik Sih waɗani mo alluwal makko tafsiiru, rokki mo laawol tijjaani, waɗi mo kadi muqaddam e laawol ngol, gila o artaani. Caggal nde o wondi e Alhajji Maalik Sih dumunna, yumma makko winndi mo ɓataake mbele omo arta ngam remande ɗum. O suuɗii ceerno makko ɓataake oo haa nde yumma makko winndi Alhajji Maalik Sih e hoyre mum. Alhajji Maalik Sih noddi mo, wiyi mo: aan, ndeke yumma maa ena wuuri? O wiyi mo: eey neene am ena wuurnoo, nde mbayrat-mi!
Alhajji Maalik wiyi mo: yumma maa wiyi ko yo a ar. Ɗum noon mboɗo moolii e Alla e naŋtaade e almuudo mo jinnaaɗo mum sokli. Etee ko mi ɗaccitɗo ma.
Ko subaka wonnoo, nde yahi haa kikiiɗe, kanko Alhajji Maalik, o noddi almuɓɓe duɗal ngal fof ɗo zaawiya ɗoo. Ndeen ɓe ndentii, o wiyi ɓe, sabaabu noddaango ngoo ko ɗaccitde musiɗɗo men, mo ngonduno-ɗen, hono Muktaar Sammba. O yamiri mo yo o yaltu dental ngal, o yaha haa o yettoo laawol laana-njoorndi ena ɗoon. So o yettiima ngol, o arta e maɓɓe. O ummii, kanko Muktaar Sammba, o ɗooftii yamiroore Ceerno ndee. Nde o yettotoo laawol ngol fayde e nde o artata e dental ngal, tawi ko o waɗtii nanngude jiifa makko, oto feɗɗitaade hakke e keewal ceede(kaalis), ɗe yimɓe, ɓe o hawratnoo, ena totta mo. Nde o arti, o tawi Alhajji Maalik Sih renndinanii mo e almuɓɓe ɓee ko ena tolnoo e hono ko o addi koo. Caggal ɗum, kanko Alhajji Maalik Sih woodi ko o itti, o lommbi ɗum e jiifa Muktaar Sammba (seernaaɓe ɓee njaɓaani haalde ko ɗum woni), o wiyi ɗum yo yah, jooɗoyoo, waasa ɗannaade. So Alla jaɓii maa o maay, omo tottee. E diiwaan Barooɓe, ko kanko adii rokkirde laawol tijjaani. Ko Alhajji Maalik Sih waɗi mo kilifa e laawol ngol e nder nokku hee.
E tonngol, mbiyen siyaara oo rewii laawol e njuɓɓudi. Ɗowi golle ɗee ko Ceerno Abdarahmaani Gasamme, Ceerno Mammadu Sih, Ceerno Aamadu Usmaan Kebe, Alhajji Ceerno Muktaar Kebe, Ceerno Mammadu Buubu Jallo e Ceerno Muhammadu Mbaay.
So Ceerno Muktaar Sammba waɗanaama siyaara e nder Barooɓe Jakel ko huunde haannde nde tawnoo no o wayi yiɗde e tampande ganndal nii, ko noon ne kadi o wayi ɗiggande ceerno makko Alhajji Maalik Sih(yo yurmeende Alla won e mum), mo aduna fof ceedtii timmal mum e giɗgol e mum e Nelaaɗo. Ko ɗum waɗi nde Alhajji Maalik Sih winndata jaarooje Nelaaɗo ndee, Ceerno Muktaar jeyanoo ko e almuɓɓe liirayatnooɓe binndi ɗii e naange, ndeena ɗi haa ɗi njoora. Mo gooŋɗini walla gollanii joom geɗal to Alla, Alla ittana ɗum geɗal to ɓeen ɓe ngalaa ella. Waɗde Alla rokkii mo ɓesngu pattamlamu, ngittungu, nganndungu fotde.
Gelongal Fuuta lollirɗo, Njaay Saydu Aamadu
fuutamedia.com
pulaar.org


text:
Sewndecaggalleydi: batutimmirdeyonteredeftetekendilisilaamiyaŋkoori Iran waɗiko e himmeconseillerfinaatawaatekendilisilaamiyaŋkoori Iran.
Cimtoljaayndequr’aaniyaŋkoore international (iqna) sewndeAfrik, e ndernguuɗoonbatungungannduɗaako e ñalaandeasewe 22 Novembrewaɗnoo, Muhammad Kamaalqahtagardiiɗosuududeftyengendiyaŋkooru Tunis oojaariilomtooɓefinaatawaa Iran e nder Tunis e dowkofaati e wattinorde e yuɓɓudeyonteredeftendengannduɗaakoɗoowaɗilaawolngadaniingolinawaɗee e nderleydihee.
O jokkiheenwiide: winndiyaŋkooɓe, wittooɓe e labaaɓe Tunis nganndii e nderndeeɗooyonterekofaati e miijooji e ɓulnooji Iran naaɓe e nderpecceceertuɗe, en njiniima e ndermaayoganndal Iran naaɓekoyaata e yonteretimmunde, miɗojeertoondeɗiiɗooporogramejinaftortee, ooɗoofinaatawaambongannduɗaako e nokkuureaadaaji e lisilaamiyaŋkooji Iran ɓuratahollirdindedumotoo.
SaadiqRamadaangolAfzaanii, conseillerfinaatawaatekendilisilaamiyaŋkoori Iran e nder Tunis e dowteeŋtindembo e dowloroɓeydudeluggindejokkoondiregannde, finaatawaa e naalankaagubaŋŋeejiɗiɗiwoni Iran e Tunis, o jaŋtiimandeeɗooyonteredefte Iran wano occasion fiianndudecateceertuɗeɗeeɗooleyɗeɗiɗi e dowkattanegannde e miijoojihakkundemaɓɓe, o holliriiɗaminaare e dowdowkoaratakoɓattiiyonteredefte Tunis kadiwaɗoyeetio Iran, lomto Iran tottiiqur’aanasuududeftengendiyaŋkeeru Tunis.
1322222


text:
titoojedenndaangalkabaruuji
2013/09/14
Fedde winndere: tribunal wadduuji bonɗi Keer oo ko hande 14/09/2013 jogorii yuɓɓoyde joɗnde fii ñaawde (Husnii Mubarak) ductateur ɓooraaɗo laamu e Alaa e Jamaal ɓiɓɓe makko ɗiɗo.
2013/09/13
Fedde winndere: John Terry, labbeejo mbo ngannduɗaa o duppiino qur’aana jeyaaɗo Florida to Amerik oo, jaggaama hanki e Alarba 11 septambre 2013 tawi o mbo gaar noo oto makko oo e parking gooto tawi o roondii heen ko kaamiiluuji tawi o mbo tuppunoo e majji petorol o yiɗnoo ko waɗde aniye o anniyinoo duppude ko yaata e kaamiiluuji 2998 fodde limoore ko maaynoo e attack terroriste ji ñande sappo e go’o septambre .
2013/09/13
Fedde winndere: danndu noogasiiru jaŋngugol qur’aana kariimu Europe waɗoyta ko e 27 e 28 septambre 2013e himme centre lisilaamiyaŋke Cruwaasii gonɗo e nder (Zagrab) wuro laamorgo ndii ɗon leydi.
2013/09/10
Fedde winndere: resulta statistiq ji kesi ina kollira wonde (Muhammad) woni innde ɓuraande innireede e nder kllooɓe e nder tuuɗe ceertuɗe Milan Italia.
2013/09/10
Fedde winndere: e jamaanu mbo laamɗo Faraysi oo woni e fiide tamulde hare fii yidde weltinde Amerik naaɓe, ngendiyaŋkooɓe Paris naaɓe kañum e nder takkosaan hande 09/09/2013, ɓe kawritii to ambassade Qatar e nder Paris fii hollirde waaseede ɓe hawraneede hare ndee.
2013/09/10
Fedde renndo: (joɗnde yuurnitaade ko faate e yidde yande Amerik e dow Syria e joljoli muuɗum) ina jogorii yuɓɓeede hande alete 08/09/2013 e himme fedde lisilaamiyaŋkoore London.
2013/09/10
Fedde renndo: batu mawninde jibinande e dow maluye Fatima Maasuuma (s a) e ñalaande sukaaɓe rewɓe waɗaama to Sarliyon e dow tawtoreede ko ɓuri etudient ji 150 rewɓe e worɓe juulɓe e annasaaraa naaɓe e jaayle leydi to lomtorde finaa tawaa tekendi lisilaamiyaŋkoori Iran e nder Fritawon wuro laamorgo leydi Sarliyon.
2013/09/08
Fedde winndere: njuɓɓuudi reenɓe droit de l’homme, seennii ko faati e eɓɓoore ngootaagu arab e dwo suɓaade ɓe Bahrain wano ñiiɓirde tribunal des droit de l’homme Arabuuɓe.
2013/09/08
Fedde winndere: aayatullaah aqiiq nablisii, directeur duɗe gannde imam sadiq (a s) seydaa Liban oo wagginiima wonde: Waɗde attacke Syria ko ɓurtinde masalahaa gonɗo e aduna e ngaluuji e teddungal ɓi adama e juuɗe politik occident ji.
2013/09/07
Fedde winndere: responsible Université (Dundee Université) scotlande ɓee e dow faandare yajinde finaa tawaa e dialogue ji diineeji, e dow udditde juulirde e nder dingiral ngal ɗon duɗal jaaɓi haaɗtirde, ɓe mbaɗanii etudient ji juulɓe ɗii nokkuure ɗo ɓe njuuli e ɓeydude anndinde etudient goɗɗi ɗii finaa tawaa lisilaam.
2013/09/07
Fedde winndere: Fraction Hezbollaah e parlement Liban oo hanki 04/09/2013 e dow saaktude ɓe declaration ɓe teŋŋtinii wonde kala mbaadi hippuye kooninkooɓe Amerik faade e Syria jogorii wonde ko terrorisme ko ngannduɗaa ina hulɓina kala ko faati e suluhu e hoolayru e nder tundu hee.
2013/09/06
Fedde winndere: kooninkooɓe hoolayru Ejipt jaggii e subaka hande 06/09/2013 bieteeɗo Muhsin Raadii, sekereteer general landa liberté e justice les frères musulman to kanton (qalyubiyat) Ejipt.
2013/09/06
Fedde winndere: Adli Mansur, laamɗo tekendi Ejipt jamaanu gonoɗo oo e nder jiidigal makko e fedde Amerik naare o teeŋtini wonde: yande Amerik e Syria ina jogorii wonoyde waddu negative e tundu hee.
2013/09/05
Fedde politik: allaah shakuur pashaah zadeh president bueau juulɓe kazakestan tekendi Azerbaijan oo e declaration o waɗi o hollirii wonde:kabaaruuji ko faati e yidde yande kooninkooɓe Amerik e dow Syria wonaa ko hulɓinii, waɗi kadi ɗii ɗoon joljoli ina mbaawi wonde baɓi wonande Moyen Orient ɗum ina waawi wonde ko saŋaani e renndo hee.
2013/09/04
Fedde dille qur’aaniyaŋkooje: foire qur’aana kariimu waɗii t Nigeria e himme conseiler finaa tawaa tekendi lisilaamiyaŋkoori Iran to Nigeria.


text:
Pullo
Pullo (keewal mum ko Fulɓe) ko lenyol aynooɓe (durooɓe) hoɗuɓe e diiwaanuuji Sahel takko jeereende Sahara. Hiɓe tawee hannde e leyɗe 15 Afirik Hiirnaange, yoga e majje ko Maali, Senegal, Gine haa leyɗe Afirik Hakkundeeri yeru Caad, Ndenndaandi Santrafirik e Sudaan. Ko woni sabu ngool saakitagol ko eggudu ndu aynooɓe ɓen ɗaɓɓiranta naʼi maɓɓe ɗin huɗo e njaram.
Hannde non Fulɓe ko ɓuri heewde koo accii nguurndam egga-hoɗa hino tabiti e nokkuure wootere hino jokki golleeji wano demal, njulaagu to caʼe mawɗe Afirik Hiirnaange. Hino woodi e maɓɓe kadi nanngooɓe liƴƴi teeŋtii Senegal-Moritani (hiɓe wiʼee toon Suubalɓe) maa Gine kanyum e nyeenyuɓe. Hannde ɗuuɗal Fulɓe ko juulɓe, ɗemngal maɓɓe no wiʼee pular maa pulaar maa fulfulde, hingal jeyaa e ɗemɗe Hiirnaange-Atlantik.
Ɗunndi Fulɓe ndin anndaaka no selliri sabu leyɗe ɗen woowaa waɗude winndito leƴƴi. Tuumo ngon hino hakkunde miliyonji 16 e miliyonji 25 haa 26.
Iwdi Fulɓe[taƴto | modifier le wikicode]
Iwdi Fulɓe ndin haa hannde anndaaka no laaɓiri. Annduɓe ɓen hino yeddondira gila teemedannde jeenayaɓere nden e fii on fiyaaku. Ko woni sabu mum non ko seedugol Fulɓe ngol e leƴƴi hoɗdaaɗi ɗin to mbaadi. Ko honɗum Fulɓe ɓen tigi wiʼi e on fiyaaku? E hino ɗoo ko bammbaaɗo (farba) Pullo mo Kamarun jantii: „Ko woni asngol e leñol Fulɓe fuu ƴoororde muʼum Malle. Pullo kam fuu Malle ƴifti, Pullo kam fuu woodaa e ƴiwi tonaa Malle. Innde Pullo kam fuu Malle nii ɗoofi. Mone fuu jammaa (jonnaa yettoore) e laawol, kanjum ɗuuɗini inɗe leʼi (leƴƴi) Fulɓe, amma koo non fuu, to lencitoraama nii, tawaa Pullo kam fuu Malle ƴoori.“ „Ukba woni jibbinɗo Fulɓe, puɗɗuɗo leñol maɓɓe, kanko aawi ngol. Kanko boo ɗum Aaraabo, fuuna o ƴiwi o yehi o jooɗoyi Fuuta Tooro. Ɗon o teʼi (resi) Bajju Maŋgo – woɓɓe Bajju Maŋga mbiʼiirata mo – mo leñol Sarakulleʼen… O dañi ɓiɓɓe nayo: rewɓe tato e gorko gooto. Kamɓe ngoni: Deeto, Wayyu, Naasu e Uuruba biʼeteeɗo Aaraabo. Nder nayo ɓeʼe ko won leñol Fulɓe fuu wurti.“ „…Fulɓe fuu Fuuta Tooro puɗɗi, ɗon Ukba jibbini ɓe. Ɓaawo maajum ɓe peri ɓe cankiti kadi. Ɗum waɗi wuro, ɗum waɗi lesdi. Abba maɓɓe huuci, nden ɗum ƴummi, kayrugol maɓɓe waɗi fuuna (funnaange) ton. Ɗum sampiti naʼi ɗuuɗi jamum … Koo moye tefti laawol abba (baaba) muuɗum, … Fulɓe peri fuuna ngam hiirna maɓɓe ɗum ndiyam Maayo Manngo, woyla maɓɓe ɗum geeŋelle njaareendi meere walaa ndiyam walaa huɗo, fommbina boo ɗum buubi laayɗe ɓaleeje cukkuɗe. Fuuna on kadi naʼi maɓɓe keɓata njaayri marndi ndiyam e huɗo. Nii kadi ɓe perori fuuna, ɓe peroraay lokkere wonnde. Nden kadi ɓikkoy Ukba ngurti Fuuta Tooro, ɓe ngari ɓe campiti diga (gila) Fuuta Ɓunndu, Fuuta Kinngi, nden ɓe naati kadi jonta ɗo.“ Ɗum suutaa ko e deftere LʼHistoire des Peuls Férobé du Diamaré, Maroua et Petté, nde E. Mohammadu yaltini e hitaande 1976 caggal yewtidugol e wammbaaɓe Fulɓe. Malle, ɗum ko laamateeri Maali ndi Sunnjata Keytaa sincunoo e teemedannde 13ɓere. Ukba Ben Nafi (maa Uqba Ibn Nafi) laatino mawɗo konu lislaamiyankeejo e teemedannde 7ɓere. Ko kanko dahi leyɗe Maxribi ɗen. Sikke alaa, koo ko jantaa ɗoo no haawnii sabu nde tawnoo Ukba Ben Nafi ko Aarabo, ko ɗemngal aarabu o haalaynoo. Wano non kadi, si o arii Fuuta Tooro o resii debbo Sarankulleejo, oon kadi ko ɗemngal mum sarankulleere wowlaynoo. Si ɓiɓɓe maɓɓe ɓen wonii e wowlugol ɗemngal ngal wonaa aarabuure wonaa sarankulleere, e maanaa fulfulde, sikke alaa ko taweede leñol Fulɓe ngol no woodunoo ko adii nde Ukba hewti Fuuta Tooro sabu neɗɗo heccataa mawɗo mum. Fahin, e nder winndooɓe daartol alsilamaaku ɓen, hay e gooto sifaaki jippagol Ukba haa Fuuta Tooro. E ko ɓuri sikkeede kon, Ukba feƴƴaali leyɗe Maxribi ɗen. Kono non hay si tawii ngol jantol tuugaaki e ko selli, ngol hollii wonde Fulɓe no mari iwdiiji ɗuuɗuɗi. Ko ɓuri heewde kon kadi e ko wiɗtotooɓe ɓen woni wiide kon ko ɗum faandii. Henri Lhote, wiɗtotooɗo faransiijo winndi e deftere mum lʼextraordinaire aventure des Peuls wonde Fulɓe no jeydi e aynooɓe ɓe nate mumʼen yiʼetee e kaaƴe jeereende Sahara, wano kaaƴe Tasili. E konngol makko, hiɓe jeydi e leƴƴi ecoppinaaji maa kushitiyankooji hoɗuɗi funnaange Afirik hannde. Maamiraaɓe ɗiin leƴƴi fow ko Funnaange Hakkundeeri (Moyen-Orient) iwri ari jillondiri e leƴƴi taakanji. Wiɗtotooɗo Pullo, Dr. Abuubakri Laam kañum e Misra Kinndi ɓuri tuugaade. Mukarovsky, wiɗtotooɗo otirisnaajo kadi no sikki helmere misraare hinnde ng (yeru kelme goʼo ɗe o limti e deftere makko Die Grundlagen des Ful und das Mauretanische yaltunoonde e hitaande 1963) no jeydi e nagge, e maanaa aynooɓe naatunooɓe leydi Misra Kinndi no jeyaa e maamiraaɓe Fulɓe. Wiɗtotooɗo faransiijo Alain Anselain kadi no sikki jeydigal no woodi hakkunde Fulɓe e Misrankooɓe aranɓe wondude e leƴƴi Afirik Funnaange-Nano. O hollitii ɗum e deftere makko La Question Peule (1982). Himo tawti e ngon ɗon senngo Henri Lhote mo adi-ɗen limtude. No woniri woo, Fulɓe senndotaako e leƴƴi Afirik Hiirnaange luttuɗi ɗin, fahin taariixa maɓɓe anndaaɗo on ko e oon diiwaanu fuɗɗii : ko e laamu Gana fii Fulɓe fuɗɗaa janteede e nder taariixa, ɓaawo ngun laamu lancike, dawla Fulɓe arano on, ɗum ko Laam-Tooro maa Tekrur hono no Aarabuuɓe ɓen wi’iraynoo non, feeñi e daande maayo Senegal. Ko ɗon ɓe iwi ɓe saakitii e nokkeeli heddiiɗi ɗin. Ɗemngal maɓɓe ngal kadi, fulfulde no jeydi fota wonaa seeɗa e ɗemɗe Afirik Hiirnaange wano njolfo e sereer, maa ɗemɗe bantu, ɗum no yi’oo e jogagol fulfulde pelle inɗe (classes nominales) maa e mbaadi yaññugol seekorde gollal (verbe).
Ɗemngal[taƴto | modifier le wikicode]
Liens externes[taƴto | modifier le wikicode]
- missionafrica.org.uk
- webPulaaku Portal of Fulɓe history and culture
- Online magazine published/edited in Fulfulde, peeral.com
- Online magazine published/edited in Fulfulde, pulaagu.com
- Online magazine in Fulfulde, pulaar.org
- Online Magazine, yaakaare.com
- Fulfulde online paper, gerngalfulbe.com
- Fulfulde online news site, mbiimi.com
- KJPF Egypt
- Online bilingual dictionary, peeral.com
- Mini trilingual dictionary of political and legal terminology, peeral.com
- Portal of Fulɓe Fuuta Jaloo history and culture, webfuuta.net
- Pulaar Speaking Association
- WorldStatesmen - Nigerian Traditional states


text:
Miijo: So ɗemngal men tabitay, ko maa ngal yuɓɓondira
Banndiraaɓe tedduɓe, Jangooɓe Misiide, Miɗen neldi en ɗoo miijooji kummaluuɓe men daraniiɓe ɓamtal pulaaku e finaa-tawaaji mun. Ɗin miijooji ko ko eggaa e dinngiral "Jamaa Tabital" ngal; hiɓe yewtaynoo fii no ɗemngal pulaar/fulfulde yuɓɓondirirta, tawa ɓiɓɓe leñol ngol fof nanondiray gelondira (faamondira). Ɗemngal ngal janngee ngal jannginee. E hino les ɗoo ko men suutani on kon e yewtere nden:
Alla rokkii leñol fulɓe ɗemngal guurngal, worɓe e rewɓe hakkilɓe, yoŋtaaɓe, annduɓe; rokkii ɓe kadi ñeeñal, pinal e ɗemngal guurngal, gaɗungal, juɓɓungal, cañingal, ngal yimɓe wowlooɓe ɗum fof paamondirta e mum, kanngal fof e wonde sukawal to bannge binndol. ɗemngal Alla yeɗi fulɓe ngal, O yeɗaani hono maggal hay leñol gootal.
Ndeen noon wadde tawde ɗum ɗoo fof ina jogaa, hol ko addaŋta yimɓe maggol dogde ngol? JAABAWOL NGOL KO: Engol hiiɗa ɓiɓɓe maggol, seyfita ɗumen, haɗa ɓe lakkitaade e wellitaade, ko aldaa e tuugnaade nii e diine Lislaam mo mbiyaten eɗen ngoongɗini oo. Sabu Lislaam nde ari, teski ɗum, tawi ko ɗum rafi renndo, woni e uddude boli naatirɗi e majjum, yaajtini boli jaltirɗi e majjum...
Aamadu tijjaan kan.
Ñannde fof eɗen nana goongaaji kesi e kiiɗɗɗi, miin mi aamataa mi haaɓataa wiide Ɗemngal waawataa wuurde ɓaawo ngal wonira e mbaadiiji tati:
1-ngal nanee: Naneede ɗemngal woni ngal haalee e kala nokkuuli, nder galleeji, luumooji, rajooji, teleeji ...
2-ngal yi’ee: Yi’eede ɗemngal woni ngal winndee ngal jaŋngee e defte, e jaayndeeji, e alluuje laawi e nokkuuji njulaangu... tawa yiitere na yana heen.
3-ngal tinee: Tineede ngal fawii ko e ɗiɗi jawtuɗi ɗii, sabu si ngal haalaama ngal yi’aama maa ngal naat e hakkillaaji e ɓerɗe ngal fuɗa haa ngal waɗa cate leƴƴi goɗɗi paama ngal teddina ngal. Alaa fof potɗo daranaade ɗemngal si wonaa joomum en, ndeen woɗɓe tawta ɗum heen.
Heewɓe na ngullitoo wonde fulɓe ko tooñaaɓe e nokkeeli keewɗi, ɗuum na woodi, kono hoko ittata ɗum? Alaa ko waawata ittude ɗum so wonaa kamɓe tigi, sabu fulɓe mbii "rawaandu si fofaani ŋuuraani laaci mum yaɓɓee" wonaa jebbilaade (jaɓde ko waɗaa) tan, ko maa haɓtaare waɗee, haɓtaare na wonira e mbaadiiji keewɗi, ngannden wiide "mi accidii ma e Alla" ko baawaaɗo (poolaaɗo) heewi wiide noon, kono wiide "mi accanii ma sabu Alla" ko baawɗo (poolɗo) wi’ata noon.
Yo Geno Bajjo wonan en ballo pooma, on njaaraama.
M. Abdou BA. Keer/Misra
E miijam, en mbaawaa wiide eɗen ɓamta ɗemngal tawo en kaaldaani (haaldaali). Kulhule ɗe njogiɗen e waasde men faamondirde ko huunde nde fotaani. Yimɓe ɓe kaaldaani mbawaa faamondirde. Ɗemɗe gonɗe e aduna ɗe fof ene calti (Arabeere, Engeleere, Farayseere, ekn...) kono ɗum haɗaana Kebeknaajo so hawrii e Siwisnaajo ene kaalde Fareyseere. Konguɗi ne ceerta, lelngo ne seerta kono ɗum haɗaataa loowdi ndi wonde ngooti. Ɗum non kala nde mbawɗen wostondirde miijooji e ɗemgal, ɗum ko huunde sembinoore demgal ngal. Caaɗli ko ɓuri heen heewde njuppata ko e maayo, ɗum waɗi ene hasi so a rewi e caaɗngol tan ma a yaŋtu e maayo.
Tiɗnoɗen mbaasen hulde faamondirde, so kaaldigal alaa, paamondiral alaa. Kalden kala kongol walla lelngo ngol gooto en men faamani, yo naamndo. Ɗemgal waawaa woodde tawa caltol Fuuta Tooro yaŋtaani e ɗi Masina (won wiyooɓe Fuuta Masina), Fuuta Jaloŋ, pilfule ɗe Burkina, Ganaa, Kamerun, Niiser, Niiseria, Suda, Cad, e ko hoddi e leyɗeele ɗo pulaar haleetee.
Daranaade ɗemgal min firtaani salaade ɗemɗe goɗɗe sabu neɗɗo kala ɗemgal ngal waawi naftorto tan. Tubakooɓe so ngarii e men (leyɗeele Afrik) ene njanga ɗemɗe men, eɓe ngandi wonde eɓe mbaawi faamondireede tawo ɓe kaali tan ko ɗemɗe maɓɓe. Kono eɗe keɓi goonga ko won e pine, kadi gande ɓe keɓata ɗum en tan ko so ɓe ’ɓoornii ma’ wutte ngonka men.
Yiɗde hoore mum wonaa añde bandum. So a wonaani goɗɗo tinataama.
Yo jam e kisal won e ɓiɓɓe Aadama.
forum
- Si Pulaaku Tabitay6 oktoobar 2013, Kɗl Mohamed (iwdifalahi)
Mi Addanay on ɗoo winndande banndiraawo men jeyaaɗo e leydi Fuuta Jaloo (Guinee)Hooreejo Martaba (Museum) Fuuta Jallon on Labe Hajja Zeinab Koumathio Diallo’
Gimol Fii Tabital Pulaaku (Pulaagu)
Si Pulaaku tabitay… poème e pulaar
Si Pulaaku tabitay…
Poème de Koumanthio Zeinab Diallo
Pulaar
Si pulaaku tabitay hena,
Farluyee no wonani
Kala yewtoowo mo
No o daginira waɗtugol mo ƴanngal
Ka kanko e siɓɓ e rewa dooma ɓamtal.
Si pulaaku tabitay dolna,
KO si yewtoo ɓe mo laɓɓinii ɓerɗe
Ngayngu e nganyaneedi mulii
Fondooji moƴƴi kafidaa ɓe fewtinii.
Si pulaaku tabitay laya,
KO si keeri o montana
Yewtoo ɓe mo yiit’da pehoda
Kurunwol makko yaaja
Geɓe dime o tetta nelda.
Si pulaaku tabitay muyba,
H’naa yo kalfe koɗe yolle e makko
Ko sottinamo joɗnde loina mo
Lurrina puloo ɓe tuunina mo
Ka o dolnaynoo jaasina mo.
Si pulaaku tabitay mawna,
KO si hiɗte makko wertira
Defte e highmaaji (nyaawooje selluka) ka o winndaa
Taali e tinndi ka o janiraa
Gimi e gimɗi lewnyeendi makko ka hollaa
E mbatu ka fii makko lollinaa
Fii h’ta aroyooɓe humpe ko o maw-niraa.
Si pulaaku tabitay o rewta,
Maa perƴi hakkunde walayɓe mo iwa
Lontiniree tamondiral maɓɓe
Miijo yaltin-tina ko holla ɓe
Fokkitannde nde ɓe kafii ko holna ɓe.
Si pulaaku tabitay ɓaŋnga,
Kalfe makko kiɗɗe ka ɓeydi kumpa
maa ƴeewtee heyɗ-intinee laaɓa
Ɗenɗe hanndeeje yewta ɗe faama
Mulugol majja o daɗa o ɓooya, poomaa.
Si pulaaku tabitay yeɗɗa,
Maa o udditanee dame no o jaŋgiree
Fottee e kalfe ɗe o jaŋgiree
Geliiɓe fii makko mooɓt’ndiree
Yaltintinooɓe hiɗte makko hoolee, ɓadee.
Cuuɗi jaŋnirɗi e hatonjinirɗi mo udditee
Ka sewɓe e mawɓe waɗa adoo wumta.
Tabintingol ɗengal pular,
KO yannyirgol ber maggal
Sincirgol ngal moƴƴereeji
To ŋngirgol ngal moƴƴereeji
Waɗtugol ngal layinirgal jikkuuji
Waɗtidayɗi hoɗ-duɓe
Wuntinayɗi ɗowa sewɓe
Selnayɗi kala ko liɓata dammbe
Mooɓtindir-ayɗi weldin-ndina wonduɓe
haɗayɗi kafuɓe ngal majjontirde.
Tabintingol ngal ɗenngal pular,
KO heɗ-itagol kala yewtuɗo pular
KO woɗɗ-itagol kala koyfitoowo pular
KO tawegol e kala ko ɓamtata fii pular
KO teddingol kala ko woni haali pular
Hara ƴettaali pehe modd-inayɗe pular
Hara accitanto daginngol farluyeeji Pular,
Wertanayɗi ndaɗule dime pular
Ka moƴƴereeji tubba rima malal Pular.
Kono (sitawii)
Si yewtooɓe pular lurrii seedi,
Si kafuɓe kaa haala pular
Huccondirii mbobiɗii,
Fonndo haala kan sottay dirta
Tamauuji ka tubbaynoo tulta
E ɓɓooje ka fokkitunoo fuuya.
Ɓurnooji bumi wertondira
Doole ɗe ɓe wonno ɗuytoto
Doomo e kurkeede ɓe fawee dagoo.
Si ɓe yaylin foygintini bara oo pular,
Fokkiannde kafu ɓe mo heɓataa
Ɓhe humba wumiɗa hara duncataa
Geɓe ko fewtaynooɓe muta majjitooɓe.
Si pular on faɗii almotooɓe dolnina,
Ka hagghillaaji o yejjitete
Ɗenɗe koɗe poɗtinay mo
Ka ɗuuɗoral yewtu ɓe ɓura mo
Ka toɗɗegol yo yewtu nananee foolamo.
Ɓay ko yo pular on tabitu,
Tabita muyba mawna nafa naf’toree,
Kala muynuɗo mo waɗte njooɓa
Yo waɗtu dolningol mo nyinna
Farluyee mo nyannde kala nyannde.
On Jaaraama Ko immorde e musiɗɗo mon Mohamed Jalloh iwdifalahi mi wayli mbindoodi makko ka kalfe men UNESCO.
On weltanaama, fota. Kuɗol iwdifalahi Chicago, UAS.


text:
SUNAARE: Alhajji Buubakar Balde gootal e jaale Tabital Pulaaku ruttiima
Kabaaru muusɗo yanii nde saŋkaare Alhajji Buubakar Balde nanaa ñalnde Mawbaare 8 Morso 2014 to Dakaar, Senegaal. Ko ñalnde heen habraa wonde o ruttiima caggal nde o rafaa rafi daɓɓo. EN kawriino e makko tuma nde njah-ɗen to Senegaal kaŋko e fedde darinoonde ngam yuɓɓinde yeewtere men to UCAD (Duɗal Haaɗtirde Seek Anta Joop). Oon sahaa omo nanndi e kaarɗo cellal. Kono nguurndam e maayde ngondi, sabu kala nde balɗe ngasi, joom mum waynoto. Kabaaru maayde jaalal potngal hono makko alaa e sago muusa renndo ngoo sabu alaa ko ɓuri-mo yiɗde yoo leñol ngol ɓamto, etee haaɗaani tan e yiɗde kono ko darnde nde alaa fooftere.
Alhajji Buubakar Balde wonnoo koolaaɗo jokkondiral hakkunde leyɗeele fedde Tabital Pulaaku Winndere. Alhajji Buubakar Balde jeyaa ko e leydi Fuladuu e nder ngenndi Gammbiya. O wonii jaagorgal e laamu Gammbiya laabi keewɗi, haa teeŋti e jaagorgal Yontannde e coftal ɓalli tuma Daawuuda Jaawara ardii leydi ndii.
Caggal nde Yaayaa Jamme folli laamu Gammbi, o jookoyii to Dakaar ɗo hohowɓe njaɓɓorii-mo teddungal kisa ndokki-mo moolaare e leydi ndii. Ko e hitaande 2006 Alhajji Buubakar Balde ari e fedde Tabital Pulaaku. Ko ndeen teskaa wonde ko o karallo tigi to bannge kumpital, jokkondiral. "Daraaki sabu peertugol makko hakkille, juumtugol makko miijo, coftal makko e wonde mo joom geɗal laaɓngal, ittanaaɗo nemsa teeŋti e nde fedde ndee dañi caɗeele, nuunɗal makko, jaamburaagal makko e jaambaraagal, o naati e denndaangal ɓerɗe terɗe yiilirde siynoore Tabital Pukaaku hakkunde leyɗeele, o hoɗi haa o battini e hakkille hooreejo fedde ndee hono Alhajji Alfaa Aamadu Jallo. Nii woni, o waɗaa kalfinaaɗo jokkondire hakkunde leyɗeele, juknaaɗo konngol fedde ndee, diisnondirɗo e koolaaɗo keeriiɗo hooreejo oo" e wiyde Njaay Saydu Aamadu gooto e terɗe fedde ndee to Muritani.
Njaay Saydu Aamadu hollitii wonde "Hannde Tabital Pulaaku fof woni ko e sunaare mawnde. Yolnde nde o ɗacci caggal ndee ko yolnde nde weeɓaani sukkude. Donngal ngal o rootii ngal ko mettungal dañande doondtotooɗo e tekkere, kono Alla meeɗaani woɗɗude. Yo Alla lomto, lomtina ko hawrani hakkillaaji e ɓerɗe".
Alhajji Buubakar Balde jibinaa ko to wuro Mansajang Kunndaa to leydi Gammbi. Ko toon o anniyinoo wirneede. Sete werlaaji nawii-mo haa Welingaraa, kisa ɓe ummii ɗoon faawde Mansajang e nder Gammbi. Kono nde ɓe ngari to keerol hakkunde Gammbi e Senegaal, ɓe kaɗaa naatde leydi ndii. Hakke teemedere kooninke ena padi-ɓe, mbiyi yo ɓe ndutto sabu ko Galle Laamorgo Yaayaa Jamme yamiraani yo o ubbe to wuro maɓɓe. Kisa ɓe nduttii ɓa payti Welingaraa. Ko ndeen nanondiraa wonde yo o ubbe Madiina Gunaas, to leydi ceerno makko Ahmadu Tijjaani Bah, mo o woni almuudo mum jaɓɗo.
Alhajji Buubakar Balde nana lelii hannde Madiina Gunaas. Eɗen nduwoo nde neydi ndii ɓuuɓanta-mo sabu ko ndi leydi nduwanaandi. Kadi ko maleede o wondi nde Madiina Gunaas ɓadii nokku mo o yiɗnoo ubbeede, takko taaniiko Muusaa Molo Balde.
Ma en kaɗto Alhajji Buubakar Balde no feewi sabu yiɗnoode gollondaade e makko tigi caggal nde min kawri to Dakaar. Ko Alla woni mo hoddiraani, kono eɗen nduwoo nde o hokkata en semmbe ɓamtude golle ɗee jaale jahɗe yontaani.
Koɗol Ibraahiima Malal Saar
Hooreeji Pulaagu.com


text:
Banndiraaɓe tedduɓe,
E dow faandaare hawtunde en nden ka ɓamtal pulaaku e pine mun haa gannde ko yowondiri e mun, meɗen teddinira on udditegol (fampegol) ndee lowre (site) men hesere e innde "JOWLOL.ORG", ɗum non ko wonirde nde AGUIPELLN sinci gila duuɓi yawtuɗi. Ɓe wi’a ɗum ka faransiire Association Guinéenne pour la Promotion de l’Ecriture et de la lecture en Langues Nationales (kawtital Gine fii ɓamtal jannde e binndol ɗemɗe taakaŋje ɗen).
AGUIPELLN non hino woodanoo gila duuɓi neeɓuɗi, ngal tabiŋtinaa ka shari’a ko e 1999, gila ɗum haa hannde kawtital ngal waɗii golleeji keewuɗi fii ɓamtal pulaaku, tawaa e majji ndee lowre JOWLOL ɗoo. Ko wano non kadi e yaltingol Defte jannginirɗe ɗemngal pulaar-fulfulde ngal, wondude e firugol defte go’o waɗta e pulaar; wano Defte diina e ko nanndi.
Kawtital ngal hino yuɓɓa foolotiro wallifagol gimɗi, fillayeeji, e maaginaaku, e sifooje... dow innde Ceerno Samba Mombeya tuma kala, ɓe waɗana ɗum ngeenaari mawndi wonande fooluɓe ɓen. AGUIPELLN no waɗa yewtereejji okkindiro haqqille fii ɗemngal ngal e ko yowondiri e mun.
Telemma ka jokkondiral, kawtital ngal hino huuwondira e feddeeji ɗuuɗuɗi kippuɗi fii pine fulɓe e naamuuji mun gila ka leydi Gine ton haa ka yaasi, wano Tabital Pulaagu Winndere, e Kawtal Jaŋngooɓe pulaar/fulfulde e leyɗe Arab to Misra, e fedde Renaissance du Pulaar, e ko hinaa ɗe’e.
AGUIPELLN ka ɓamtugol ɗemngal pulaar/fulfulde, hino winnda saakita surnal (ɓatakal) lewru kala hingal wi’ee Duɗal, ngal hino sennditee nder Gine ton haa ka kawte yaasi wano saralon e badondiraaɓe. Ɓatakal ngal hino winndee e fannuuji buy wano: kumpite, janngin pulaar/fulfulde, diina, hunndaari, cellal, taariika, pinal, gannde kese, sama-soobee, ballafuyee, e ko nanndi.
Haray ɗum ɗoo, ko seeɗa e ko kawtital AGUIPELLN ngal kippi woni ko men holliti on, ngam gelo-ɗon fii kañum kawtital ngal e konguɗi daɓɓi, so Alla jaɓii, ma en feŋsitu juuta fii maggal ko ɓuri nii. Ko adii ɗum, meɗen jaɓɓoo on ka lowre men hesere, ka yiitirde men hawtaande, ka wonirde men renndaande. Ɗoo, ko fii pulaar, fi fulfulde, fii ɗemngal ngal, fii finaa-tawaaji men ɗin, fii ko hawtu-ɗen kon en fof. On jaɓɓaama on saɗnaama on bismaama; ko toolii mon.
Kuɗol: M. Tafsiir MBALNDE


text:
GARDIIƊO IRA KO KANNDIDA E WOOTEEJI PRESIDENT...
GARDIIƊO IRA KO KANNDIDA E WOOTEEJI PRESIDENT
Biram Wul Dah Wul Abeyd gardiiɗo fedde haɓotooɓe macungaagu (IRA) wiyii koo kanndida wooteeje prezident baɗooji e lewru Juin .
O wiyii e jokkondiral ngal o waɗdi e jaayndiyannkooɓe wonnde pelle keewɗe muritaninaaɓe e nder gure mawɗe e baadiyaaji hee e wonnɓe caggal leyydi fof ñaagimambo yoo won kanndida e wooteeji prezident baɗooji e lewru Juin faandu arde ndu e o wiyii o jaɓaniiɓe ko ɓe ñaagi koo o wona kanndida wayylo wayylo e nder ɗoftaare hakkeeji aade ɗi muritaninaaɓe fof njaakori.
Fuutamedia.com
Mohamed Habiboullah DIALLO
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]
forum
- GARDIIƊO IRA KO KANNDIDA E WOOTEEJI PRESIDENT...3 feebariyee 2014
Miin miijam e kanndida Biram, juutaani, mbido sikki tan, aalaa ko 6uri biraam e ibrahiima saar wonde ngenndiya7koo6e e nder moritani. E sikkam, kam6e 6e ka6aaki, yo6e 6ur, alaah, 6e ka6ii ko ngonka leydi ndii, 6e ka6anii ko potal, e tee hay gooto anaani potal, potal to dawrugol, to ndimaagu, to ngalu, eden nganndi kam, 6aloojo hannde moritaninaajo koo o yidi fof o wona, ko o ja66aado. Haysinno tawii won 6e paamaani, walla ja66e fuuyteede, puuntiree kaalisal seeda, gite mumen mu66ee, noppi mumen cukkee, ndiftee, ngonta sokkinneeji, njiyata nanataa, ko oon seeda dey bonni en, kono kay, ngenndiyanke baado no biraam, saar, so noddii poti tan ko nooteedee, 6e ndummbaama duu6i, 6e piyaa ma, 6e leeptaa ma cattude sabu yidde ngenndi ma66e, e yooltude hujjaaji lenol ma66e.


text:
muritani wayllo lamu aziz ko kewennde rewɓe
horejjo leydi muritani wayyli lammu mum hanki jamm tesskam e wayylo wayylo oo
jagorɗe 8 mbayylamm henn nayyo ko hesɓe 4 hediɓeɓe ko ɗonn ngonno
tesskuya ko rewɓe ɓurri hewde e jagorrɗe toɗaɗe hankki jamma
posstojji ɗi ko ni cciforri
ba kumba jagorrgal ccoftal ɓalli e ccukaggu oo lommti ko hulimatu sao
ja muktar malal jagorgal golle e hebblo e karalagal kessal oo lommti ko wull el mammy
kadija mint mbarik jagorgal kalfinangal gede dunnde afrik e maghrib e muritanina6e
woon6e ccagal leydi oo lommyi ko hindu mint aynina
hinndu aynina pinal e mbaylandi hannki oo lommti ko mint suwaynna
mint sounaa wonni jagorgal kalfinangal geɗe ccagal leydi
muhamed salim wull bechirr wonni jagorrgal kalfinangal petrol e minujji
o lomtondiri e muhamed wull kkhunna gonntuɗo jagorrgal diyye e tewarre
fuutamedia.com
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
Gine-Bisaawo
Gine-Bisaawo (maa Gine Bisaawo, ko aldaa e pocal ngal) ko leydi e Afirik Hirnaangeeri, keernundi e Gine (Konaakiri) ka funnaange e Senegal ka nano. Senngo hiirnaangewo ngon no feewti e Baharu Atilanti maa Oseyan Atilanti.
Mbertudi leydi ndin ko 36.120 km2, jamaa hoɗuɗo e mayri no hewtaynoo fewndo hitaande 2002 yimɓe 1.345.479. Laamorde nden ko Bisaawo. Leydi ndin hino jogii suriije (duuɗe) wi'eteeɗe Bijaago. Ka taariika ka laamu Ngaabu, jeyannongu e laamateeri Malle (Empire du Mali) ɓuri lollude. Portokeesuuɓe ɓen adino jogaade daande maayo leydi ndin ɓe huutori ɗum e golleeji maɓɓe ngeeygu jiyaaɓe ɓaleeɓe. Ko non ɓe naatiri seeɗa seeɗa e leydi ndin fow haa ɓe watti ndi e ley karhankaaku maɓɓe. Hitaande 1956 fedde wi'eteende PAIGC (Fedde wonannde hettaare Gine Bisaawo e Kaapo Werde) fuɗɗii cippiro ngon. Nyannde 24 sutaambar ɓe noddi jeytal hoore leydi ndin. Hooreejo-leydi arano on laati Luis Cabral. E nder hitaande 1980, caggal sokolaaji heewɗi e baŋŋe ngaluuji leydi, miniteeriiɓe folli Cabral laamii. Ko João Bernardo Vieira laatinoo hooreejo maɓɓe haa kanko kadi miniteeriijo go'o wi'eteeɗo Kummba Yala jaɓti laamu ngun e juuɗe makko. Vieira dogi yahri Portokeesi. Fitina e jiiɓu-jaaɓu naati e leydi ndin. Kummba Yala kadi follaa, rebeljo inneteeɗo Mane naati e murtaldu. Kono gila woote sakkitiiɗe ɗen hitaande 2005 (ko João Bernardo Vieira ganyinoo ɗe) Gine Bisaawo heɓtii deeƴere seeɗa.


text:
Julɗo on e lewru doŋkin ndun (Dhul Hijja)
En fuɗɗorii Innde Alla, Jom Moƴƴere Huuɓunde, Jom Moƴƴere Heeriinde.
Yo Alla Juulu e koohoojo meeɗen on Muhammadu (jom kisiyee), e ɓeynguure makko, e Wondiiɓe makko, O hisnaa mo hisnude.
Musiɓɓe tedduɓe, hikka kadi doŋkin on naatii tawii en, doŋkin ndun lewru mawndu, lewru hajju, lewru dewe diina ka suudu Alla hormaŋteendu, lewru haforaneede bakkatuuji, lewru darorndu arafah. Doŋkin ko lewru ndu julɓe ɓen ɓaɗtorta Alla noone e dewe ; immorde e hajju e umra e Julde e koorka e sadaka e asakal (layya / lahiyya), e jaŋtoore Alla, e insinanagol Mo…
Sappo arane ɗen e nduu lewru doŋkin, ko ñalaaɗe anndaaɗe, Jooma daali : ( Hiɓe jaŋtoo innde Alla nden e ñalaaɗe anndaaɗe) : « Hajji : Aaya 27 ».
Tabitii ko fillaa e Ibnu Abbaas wonde sappooje jaŋtaaɗe ɗen ka simoore ɗoo ko «sappo arane ɗen doŋkin ».
Mbarjaari hino sowanee julɗo on e nder majje fotde himo huuwa dewe, o waɗa ko yamiraa, o huuwa ko moƴƴi. Julɗo on hino rerɗinaa tiɗnoragol dewe diina ɗen e ɗee ñalaaɗe embere kala ko o taaqanaa (haɗtanaa) e golle; hawnaaki ka Jooman tawna mo e yaafaaɓe ɓen, O yeɗa mo moƴƴere makko nden.
Arii ko fillaa e Bukhaariyu eggaa e Ibnu Abbas wonde Nulaaɗo on (Yo O his) hollii ɓural ɗee ñalaaɗe sappo ka doŋkin ɗoo e dow ñalaaɗe heddiiɗe ɗen fow.
Eggaama e Ibn Omar fillaa e Nulaaɗo on (Yo O his) : «Ñalaaɗe woo Alaa mawnuɗe ka Alla ɗe yiɗaa ka Makko golleede e majje haa hewtitoo ɗee sappooje ; hebbinoree e majje haylilugol, e kabbirugol, e hamdinagol ». Imaam Ahmad.
En yamindirii tiɗnagol e ɗee balɗe sappo nduu lewru doŋkin. Yo Geno sembin doole ngam immano-ɗen dewe diina ɗen.
On salmninaama.
fuutamedia.com
Kuɗol: Muhamma’Tafsiir SALAMBANDE
Mo Misiide Ɓamtaare
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
fuutamedia.com Teskoɗee, koode foo njahdata,...
fuutamedia.com
Teskoɗee, koode foo njahdata, ummoo fuɗnaange ndoondoo hirnaange, waɗa sahaa kuroyoo, nanngondira e naange, caggal ɗuum peeña fuɗnaange ( weetndoongo); ɗuum ko yahdu koode ndoogu fo, haa heddi 7; ɗeen ko tagopeeje ko e seto naange ɗe njeyaa
Heen ɗiɗe ɓuri men ɓadaade naange ( Merkiir e jaayre) ɗee ɗo kañen peccittaa asamaan, ɗuum waɗi fulɓe ina mbiya jaayre Fecca, ɗe mbaɗata ko soppoo-joloo, waɗa sahaa ɗe peeña fuɗnaange haa ɗe toowa ɗe kuroyoo, ɓaawo ɗuum ɗe paata hirnaange ( weetndoogo) ɗe ŋabba e ndoogu haa wooda ɗo ɗe tolni ɗe nduttoo, ɗe kuroyoo ɗe paata hirnaange.
Tagopeeje keddiiɗe ɗe, ina njaha ina ngartaa e dow kammu kono eɗe leeli, yahdu majje peeñngu yuɓɓaani, ina heewi yah-ngartaa.
Ƴettee e waktu mon hay so ko seeɗa kala jamma, ƴeewon ndoogu mbela oɗon njiyaa kaawisaaji gonɗi heen.


text:
MAWLUUDA YIANDE SULEYMAN SARRE
MAWLUUDA
Maluuda fuddii ko e teeminannde nayabiire caggal annabi m j k fuddii wadeede ko e leydi misra fuddi dum ko faatimiyankoobe eyamiroore laamdo mabbe ina wiyee elmu izzuddiin el abiydiy elfaatimiy o wadirnoo dum ko ngam tabitinde laamu makko sabu ko esahaa jirbugol laamu abbaasyankoobe haa o waawa foottirde yimbe be hollirde mawninde nelaado sabu kambe ko sii iyankoobe er rawaafid juulbe heewbe jidaabe dum tagi be mbadi mawludaaji jeegom:mawluuda annabi mawluuda Aliy mawluuda hasan mawluuda huseyni mawluda fatimata ez zahra e mawluuda laamdo laamiido oo ko so mawludaaji dii mbadaama ko gnameel keewde ngaddetee kadi o rokka dokke keewde ko dum tagi anndube heewbe njortii heen mbiy mawluuda ina mojji won heen mbiy mojjaani tawde annabi wadaani yamiraani tee anndube mojjube bennube bee fof haa yettii almaami Maalik en mbadaani waawaa jeyeede e diine be ngoppa kambe.tee Alla ina reentini e nder quraana wadde e diine ko annabi wadaani wiya ina mojji ko dum wadi almaami maalik mo burden tuugnaade e laawol mum oo wiy kala baddo huunde o wiy ko e diine jeyaa tawa annabi wadaano o tuumii waasde yettinde ko nulanookoo haa timmi.
Kono mawluuda mojjude dum e waasde mojjude fof hatta dum wadeede doon do laafaaji ina cakkee cuppeeje ina cenglinee huurgal nelaado Alla ina wadee heen hay gooto falaade sabu so ceerno hebii e jamma gooto 200.000 pikkaani peelaani daraki e naange so weetii a wiy mawluuda mojjaani tan on cippirat.
FUUTAMEDIA.COM
SULEYMANN SARRE
hamada
Wallifiiɓe
- ارتفاع حصيلة ضحايا اشتباكات الفلان وقييلة السلامات الي أكثر من 100 قتيل وجريح والوالي يتدحل
- احدى الناجيات من معتقلات داعش تروى تفاصيل الاغتصاب اليومي للفتيات
- ملكة جمال الطوارق تنضم الى جملات موريتانيا في مسابقة بفرنسا
- مشاكل خاصة تواجه بعض الرجال في الفراش ---للمتزوجين فقط--- +18 ans
- انتحار سجين مغربي بعد اعتقاله لمحاولة اغتصاب ........
- [...]


text:
Lamu muritani hayti riwde golotoɓe (( bitik EMEM))
Fuutamedia.com
Lamu muritani ƴetti no fere hanki ngam riwde golotoɓe e butikaji balab miskineɓe ko yimɓe nodorrta « bitika aziz” sabino ɗum ko yamirore ymade e horejo jagorɗe muritani wull hademin yamirde ustude golotoɓe
E bitikaji ɗi e rewde ligatoɓe waeoɓe « kontroll » woni horo
Kono horejo leydi ndi yamiri holl toɓe njaltin hay gotto
Eɗen ngandi fere nde lamu nodirta ( EMEL » » woni fandare mum ko yeyyde ngura e ccogu mbeɓngu ɗum ligini temede limtinɗe e sokaɓe leydi ndi
Ko yeyoɓe bitikaji lamu e horoɓe jawdi lamu e horoɓe golle
Fuutamedia.com


text:
Daawal duɗe karallaagal kesal
Alet 16 marse 2014, ko ñalngu maantinngu e nder golle Fedde Ɓamtaare Pulaar e Muritani, sibu ko ñalnde heen, fedde ndee udditi ɗo joɗnde mum ɗoo, duɗal ngal mbaadi kesiri, so Duɗal Keblorgal Karalleeje Kese. Ɗuum wonaa huunde hesere e Fedde ndee, sibu ko kayre kadi fuɗɗunoo, e kitaale 1970 « Njanngen Pulaar !», ko kayre fuɗɗi Duɗe Keblorɗe e fannuuji e kitaale 1980.
Ngalɗoo Duɗal ina hebletenoo ko ina wona jooni lebbi jeegom, e ballondiral e Fedde Belaa, woni fedde sukaaɓe men janngunooɓe e duɗe jarriborɗe jaŋde ɗemɗe ngenndiije e nder duɗe laamu, hakkunde 1980 e 1989.
Rogere adannde fuɗɗiima janngude. So Alla jaɓii doge goɗɗe maa uddite e fawaade e kattanɗe kaɓirɗe e nokku.
Ina jeyaa e ko addani en udditde ngalɗoo duɗal, yenaneede en darnde teeŋtunde karallaagal kesal jogori daraade e nder nguurndam aadee e janngo ɓadiiɗo, kam e nafoore mum wonande kisnugol ɗemngal men e ƴellitaare mum, ɗum noon wonande leñol men.
Ina jeyaa e anniyaaji men naftoraade duɗal ngal ngam wallifaade defte, e hisnude geɗe Fedde ndee e leñol ngol tawa ina naatna ɗum e karalleeje kese, e newnude kuutoragol ɗeen geɗe, e rokkude yimɓe ɓee fartaŋŋe no kumpitorii gannde e mbaadi newiindi…
Ndeen wiyetenoo ko so ɗemngal winndaaka maayat, hannde wiyetee ko so ɗemngal naataani internet, walla e karalleeje kese, maayat. Ndeen, mbiyatno-ɗen ko “njanngen Pulaar", hannde, pot-ɗen wiyde ko “njanngiren Pulaar”! Waɗi noon ko ndeen, ganndal wonnoo tan ko e defte walla e koye, ɗum ɗoon noon, so a heɓaani deftere (tee newanooki, sibu enen en ngalaa defterɗi e nder leyɗe men). Hannde ganndal ina ɓadii, ɗo tolni-ɗaa kala, so a seŋiima e internet tan aɗa waawi humpitaade ganndal njiɗ-ɗaa kala… Ɗum noon hannde, ina gasa, tawa yimɓe poti janngineede, hay e nder ekkolaaji, ko hol no, e hol ɗo, ganndal ɓe cokli ngal yiytortoo? Won haralleeɓe janngingol wiyooɓe wonde e yonta men hannde oo, “neɗɗo fotaani janngineede ganndal” neɗɗo foti ko “janngineede janngude” ! Ɗum firti janngineede hol peeje neɗɗo foti huutoraade ngam jannginde hoore mum, nde tawnoo ganndal newiima heɓde, so a seŋiima e internet tan a yiyat fof…
Bookara Aamadu Bah


text:
<img404|center
fuutamedia.com njay saidu
Sewnde Ganndal, duɗal gardungal momtude humambinnaagal e majjere udditaama ñalnde aset 27 lewru seeɗto hitaande 2013 e nder taƴre 4ɓere leegal Arafaat e gardagol Catal Fedde Ɓamtaare Pulaar leegal Arafaat. Miijo ngoo ummorii ko e sukaaɓe tato rewɓe Rugi Jibi Sammbayel Soh jeyaaɗo to Moonngel, Hawwaa Sammba Bah jeyaaɗo to Deysarak e Ummu Hammadi Njooro jeyaaɗo to Kayhayɗi.
1- Jokkondire
Caggal nde ɓe ndiisnii haralleeɓe jaŋde mawɓe, ɓe keɓi humpito e caɗeele duɗe cosanooɗe e nder leegal ngal, ɓe njoñi daarti waañooɓe nayeeɓe, haa alaa ko hedditii hankadi so wonaa golle, ɓe njokkondiri e rajo ngam waɗde eeraango. Ɓe njaɓɓi koyɗe maɓɓe, kamɓe sukaaɓe ɓee haa to Ceerno Haamiidu Baal, almaami raatib leegal ngal, ɓe kabri ɗum miijo maɓɓe. Ɓe nduttii kadi ɓe neli toon jinnaaɗo maɓɓe debbo mbele ena ɓeydoo semmbinde koyɗe maɓɓe gadane ɗee. Ɓe ɓenni to hooreejo njuɓɓudi leegal hono Aamadu Konnaate, ɓe kaalani ɗum eɓɓoore nde ɓe njogii. Oon fodani ɓe wonde maa yettin miijo ngoo e hiirde mumen ñalnde alkamisa e to lekki mumen njeewtirki.
Nde lajal ngal arti haa e ñalawma aset 27 lewru seeɗto 2013, biyanooɗo oo, leeɗe Nuwaasot tinii won ko jogori kewde e leegal Arafaat. Ɓe luwoyi jooɗorɗe e mbeertateeri haa yoni ɓe ngaddi, ɓe mbeerti boowal yeeso duɗal ngal haa yooɗi, ɓe ɓadtini njarameeje ɓuuɓɗe, belɗe, ɗe ciiri keewɗi. Njuɓɓudi maɓɓe rewi laawol, wayi no sago nde tawnoo gollal heen fof ena jogii joom mum, sahaa mum e nokku mum.
2- Nootitiiɓe
Baro, gorko Duguba Sahre Nayeere. Yiilirde Toownde neldi ko kalfinaaɗo mum pinal hono Aamadu Jibeeri Sih, Yiilirde Catal Arafaat neldi ko terɗe ɗiɗi hono Ibraahiima Hammee Sih e Ibaa Joop. Gadano oo ko koolaaɗo kuuɓal. Ko kañum yettini konngol e innde hooreejo catal ngal. Ɗimmo oo, ko kañum woni kalfinaaɗo ngalu catal ngal. Humpitiiɓe nafoore jaŋde neeniije mawɓe wayɓe no Ceerno Demmba Bari en, nootitiima e uddital ngal.
To bannge leegal ngal e hoore mum, en teskiima worɓe heen Ceerno Haamiidu Baal, almaami leegal ngal, Sooro Jah, Maamuudu Njaay, Ñas Yero Aali, Yero Malal Sih, Jibi Sammbayel Soh, Mammadu Bookar Wele, Bookar Kaaliidu Farba Jeŋ, Aliiw Malel Ñaŋ, Umaar Mammadel Soh e Moybaraknaaɓe ko jiidaa e nootitiiɓe ɓe en kaɓaani inɗe mumen. To bannge rewɓe e sukaaɓe, keewal ngal kadi teskinii sanne. Mammadu Bookar Wele haftii, waɗi ganndondiral hakkunde hoɗɓe arɓe ɓee e yimɓe leegal wonɓe ɗoon.
Umaar Mammadel Soh rokkaa konngol, saaktani yimɓe ɓee ginol golle kikiiɗe oo caggal nde udditiri konngol mum yimre Aamadu Sammba Demmbele wiyeteende Mo wiynoo weetataa:
1- Fuɗɗoraade quraana
2- Bismaango arɓe ɓee
3- Konngol Njaay Saydu Aamadu
4- Konngol gooto e mawɓe worɓe leegal ngal
5- Konngol gooto e mawɓe rewɓe leegal ngal
6- Konngol hoɗɓe arɓe ɓee
7- Konngol nulaaɓe Yiilirde Ngenndiire
8- Konngol hooreejo Catal Fedde Ɓamtaare Pulaar Arafaat
9- Yillaade duɗal ngal e hurmbitde ngal
10- Uddirde duwaaw
Ko ɗumɗoo woni ko gollaa e kikiiɗe aset 27 lewru seeɗto 2013.
Kikiiɗe oo fuɗɗoraa ko quraana e cakkital Ceerno Haamiidu Baal. Ko kanko rokki yamiroore ɓiyiiko ena wiyee Maalik Haamiidu Bah, cukalel ngel duuɓi 10, yo janngu. Ngeel ƴetti sumoore”ɗaahee” haa joofni, nde golle keddiiɗe ɗee ndewi heen.
Caggal Maalik Haamiidu Baal rewi heen ko konngol bismaango wonande arɓe nootitaade e udditgol duɗal ngal. Waɗi konngol ngol ko Rugi Jibi Sammbayel Soh e ndeeɗoo daande:”
➢ Hilifaaɓe tedduɓe arɓe nootitaade e eeraango ɓesngu mumen
➢ Jinnaaɓe horsuɓe, woppuɓe haajuuji tiiɗɗi e hammeeji jojjuɗi ngam ɓurde tiiɗnude ooɗoo kikiiɗe
➢ Mawniraaɓe e miñiraaɓe renndaaɓe nguurndam
➢ Hoɗdiiɓe tedduɓe yiɗɓe maa nanooɓe Pulaar
Min calminii on gooto fof innde mum e yettoode mum. Min calminii on ɗo gooto e mon fof walla no gooto e mon fof salminirtee, weltoo.
En mbeltii e no ngardu-ɗon nootoraade min nii. Min ndoondii noon ko donngal ñisngal, teddungal, mettungal roondaade kono e ballal Alla e ballal mon, emin njogii njoorto wonde maa faandaare ndee joof e dow jam.
Min nganniyii ko udditde duɗal Pulaar ɗoo e leegal ngal ngam haɓde e humambinngaal.
Min njiɗi ko kala mo janngaani arab walla farayse nde janngata Pulaar ngam taƴde tonngi majjere ɗi wondi ɗii. Ena aaɓnoo sabu jaŋde woni ko hakkunde mbootu e kasanka.
E tonngol, min piɓi ko addude ballal amen e ɓamtaare leegal ngal e bannge mo min mbaawi daroraade oo.
Min mbiyii on bisimilla. Ko fayti noon e no geɗe njahri haa yettii ɗoo maa jinnaaɗo amen, ceerno amen Njaay Saydu Aamadu yettin banndiraaɓe sabu alaa ko humpi mo heen. On njaaraama”.
Nde Gelongal Fuuta ƴetti konngol, adii tawo ko salminde banndiraaɓe arɓe ɓee e yettude ɗumen. Caggal ɗum, o haali no sukaaɓe ɓee ngardunoo e makko e ko o haaldunoo e mumen haa no yumma mum ɓeen yaɓɓirnoo koyɗe mum haa tawi mo galle makko. O laaɓtini ko yimɓe heewɓe cikkatnoo walla ko njogitinoo e nder ɓerɗe mumen so sukaaɓe ɓee waggiɗande ndeeɗoo eɓɓoore tawa ƴoogi nde ko e mo feeñnaaki. Nde ɗoon gasi laaɓande yimɓe ɓee, o naatani ko ɓure jaŋde. O holliri yeruuji keewɗi to bannge defte diine binndaaɗe e Pulaar laaɓɗo cer haa e gannde goɗɗe ɗe fulɓe kuutortonoo hanki.
Caggal Gelongal Fuuta, ko Yero Aali Ñas rokkaa konngol e innde mawɓe leegal. O haftii, o salmini banndiraaɓe, o yetti sukaaɓe ɓee, o jaari miijo ngoo. O holliti ko huunde ɓooynde diganeede, kono Alla rokki wune ko ɓeeɗoo sukaaɓe. O joofniri haala makko ko wasuyaaji ko fayti e ñiiɓal haa teeŋti e mawɓe nde mballata sukaaɓe ɓee e ngalɗoo donngal.
Nde Yero Aali rowi, konngol arti ko e Goorooy Mammadu Dooro Jaak to bannge rewɓe. Oon haali no miijo ngoo ardunoo gila e fuɗɗoode haa e yimɓe fotɓe jokkondireede haa jibini ko jibinaa e oonɗoon kikiiɗe koo. O tinndi tinndi keewɗi, o waajii, o teeŋtini darnde fotnde dareede.
Caggal ɗum, ko Aamadu Jibeeri Sih ƴetti konngol. O adii ko salminde miijo ngoo e yettude sukaaɓe adduɓe ngo ɓee. O noddi jinnaaɓe ɓee e jogiiɓe kiram fayde e ɓamtaare ɗemngal Pulaar nde ndarotoo darnde laŋ, mballa sukaaɓe ɓee e moƴƴinde golle mumen sabu duɗe keewɗe ndewiino ɗoo kono ɗeen ɓooyaani wuurde nde tawnoo ɗe mahanooki e dow paandaale laaɓɗe. Hannde, e wiyde makko, so yummiraaɓe ɓee e baabiraaɓe ɓee kimmirii haa wonii goonga e mumen tan ɗemngal ngal ɓamtoto. Sabu ko ɓe nanngata kaalisaaji eɓe ulla e jaŋde ɗemɗe goɗɗe koo, so ɓe njaribinooma ɗemngal ngal maa ɓe nganndu ɗuum ɓuri heewde nafoore sabu ngartam ɗam ko jooni-jooni wonata. E yeru, e wiyde makko haa hannde, o jannginii biyeteeɗo Aamadu Malal Jallo, Pulaar, hade mum faytude Rooso, haa waawi. Nde oon janngini ɓiɓɓe mum, so kawgel waɗaama to bannge duɗe laamu, ko ɓeen ngardotoo almuɓɓe ɓe njanngitta ɓee. O holliti kadi haa hannde wonde jinnaaɓe sukaaɓe tokosɓe ɓee ena poti ummanaade jaribo nammbuuji sukaaɓe (jardins d’enfants) tawi ko e ɗemngal Pulaar. E ko wonaa ɗuum, hannde oo, yoga e waɗooɓe jime Pulaar walla magooji ɓee, poti tawo ko tiiɗnaade e janngude ɗemngal ngal haa sella, hono no Mammadu Sammba Joop lollirɗo Murtuɗo(yo Geno waɗ mo e aljanna) weddorinoo eeraango feewde e Fedde Jalluɗi Jam nii. Woto ɓe puuntu leñol, woto ɓe puuntu koye maɓɓe. O rowiri konngol makko ko teeŋtinde nafoore jaŋde ɗemɗe neeniije tuugnaade e leyɗeele jahruɗe yeeso e nder winndere ɗee.
Nde o tonngi haala makko, ko Ceerno Demmba Bari darii e hakkunde dingiral. Jamaanu nguu kellani mo no feewi sabu engu heɗotonoo mo e Rajo Muritani. O hamdinii ko juuti. O manti sukaaɓe ɓee, jaɓɓiiɓe e huufɓe miijo ngoo O wiyi yo yimɓe ɓee nganndu wonde leñol ɓamtortoo tan ko darnde ɓiɓɓe mum e warñeende sagataaɓe mum. Ɗemngal e pinal ne kay ko noon, woto hay fuuntu hoore mum. Nde o naati Nuwaasot, fayde ɗo o woni ɗoo, alaa ko wonnoo ngoƴa makko so wonaa o seertiri e majjere. Hannde, omo yetta heen Alla no feewi, sabu ɗo o woni ɗoo, o janngaano arab, o janngaano farayse kono omo suurii e Pulaar, omo humta heen haajuuji makko fof. Ko e konngol makko, joɗnde ndee dartiniri golle mum sabu hawri ko waktu futuro. Caggal nde yimɓe njalti futuro, joɗnde waɗtoyaa ko to galle Njaay Saydu Aamadu. Ko ɗoon Ibraahiima Hammee Sih ƴetti konngol e innde hooreejo catal. O adii ko waɗde ciimtol ɗo catal Arafaat ngal rewdanoo e golle maantiniiɗe baɗanooɗe haa yettii ɗo ngal yahrata hannde ɗoo. O sakkitorii ko wasiyaaji feewde e sukaaɓe ɓee, jinnaaɓe mumen jooɗiiɓe ɓee haa e jogorɓe huufde golle ɗee. Ko ɗoon duwaaw sakkitaa, yimɓe nduwondiri caggal nde aadi rokkaa wonde jaŋde ena fuɗɗoo ñalnde alkamisa 2 lewru duujal(mee) 2013, mbaynondiri e weltaare.
E ballal Geno, e ballal jinnaaɓe e yimɓe yarlitiiɓe, sukaaɓe ɓee (Rugi Jibi Sammbayel Soh, Ummu Hammadi Njooro e Hawwaa Sammba Bah) kuuɓni aadi so udditde duɗal, inniri ngal Sewnde Ganndal. E no wiyranoo nii, duɗal ngal ko aldaa e caɗeele, ñalnde alkamisa wiyanoonde ndee. Ñalawma hanki oo, ɓe mbinndii 51 neɗɗo hakkunde mawɓe e sukaaɓe. Tawi ko adii ɗum seeɗa, yimɓe mawɓe nootitiima e wulaango sukaaɓe ɓee, tafi goomu ngam huufande sukaaɓe ɓee duɗal ngal:
Goomu huufooɓe duɗal Sewnde Ganndal
1- Demmba Soh lollirɗo Jaawanndo Soh
2- Goorooy Mammadu Dooro Jaak
3- Ñas Yero Aali
4- Aysata Sammba Budal Bah
5- Habii Moodi Bah
6- Mammadu Bookar Jallo
7- Njaay Saydu Aamadu
Ñalnde alkamisa 2 lewru duujal ndee, Sewnde Ganndal jaɓɓiima 54, hakkunde mawɓe e sukaaɓe. Goomu nguu fecci janngooɓe ɓee e doge ɗiɗi, janngooje balɗe 4 e nder yontere.
NJaay Saydu Aamadu


text:
Aziz felliti watude wotejji o atccat lammu walla alla ؟ ؟ ؟
Fuutamedia.com tinni horejo leydi muritai muhamed abdul aziz jaɓi saɗyɗji landaji lullndo ,gam fuɗade kaldigal
Sarɗyeji 20 ɗi lulndo ngo waɗno fof oo jaɓɓi e kulle 7 ɗe mesud wull bulkhayr adunno
Heɗi ko toɓere wotere yo wull abdul aziz gaddo e yesso ngenndi muritani ndarta ta lammu tataɓoll ɗumm o salima ɗonn telade konno ina wawi o jaɓɓa itude kulal tongowal
Jomm duɓɓi kewɗi ndartude lefoll lammu
O holliti oombo jaɓɓa yo wott oo watte konno ko yawti ko e lammu makko limetekke e mud ambo oo lammtato oo so wo heɓɓi jaberende
landaji lullndo ka kañum enn njogato gommu juɓino oo woteji ɗi ceni fuutamedia.com
konno jonni ko lurall mangal hakunde landaji forom won wyoɓe yo aziz wattu wotte sudu darɗiyejji tann ɓe njeye henn kammɓe joffna manda mum yahha won ɓe njaɓanni so wonna o dimisyonna wote watte gonngol ma fuutamedia rutto e halla ka
fuuutamedia.com
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]


text:
Ñalnde aljumaa 25 abriil 2014, Fedde Ɓamtaare...
Ñalnde aljumaa 25 abriil 2014, Fedde Ɓamtaare Pulaar e Muritani sosii catal to leegal Riyaad e tawtoreede Yiilirde Ngenndiire Fedde ndee, e gardagol hooreejo mum hono Aamadu Umar Jah. Catal ngal sosaa ko caggal nde terɗe duɗal Aamadu Hampaate Bah njokkondiri e Fedde ndee ñalnde 27 marse 2014, ngam yiɗde gollondirde e mum.
Arnoo jokkondirde e Fedde ndee ko kalfinaaɗo konngol duɗal ngal, hono Sammba Aan, wondude e Faarmata Jallo, tergal duɗal ngal, e dow kadi baggingol huunde e mawɓe duɗal ngal, haa arti noon e Abuu Soh, ganndiraaɗo “Khuuna” e Aamadu Mammadu Jallo...
Duɗal ngal ko ɓooyngal seeɗa (gila 2010), tee ko ɓuri teemedere almuudo ina jannga e maggal. Nde tawnoo ko ɗum woni darnde Fedde ndee, ɗum waɗaani caɗeele, sibu ko hono ɗum tan fedde ndee yiɗi. Ko ɗum tagi kadi geɗe ɗee leeltaani, ñalngu jaggaa, catal ngal sosaa.
hamada
Wallifiiɓe
- ارتفاع حصيلة ضحايا اشتباكات الفلان وقييلة السلامات الي أكثر من 100 قتيل وجريح والوالي يتدحل
- احدى الناجيات من معتقلات داعش تروى تفاصيل الاغتصاب اليومي للفتيات
- ملكة جمال الطوارق تنضم الى جملات موريتانيا في مسابقة بفرنسا
- مشاكل خاصة تواجه بعض الرجال في الفراش ---للمتزوجين فقط--- +18 ans
- انتحار سجين مغربي بعد اعتقاله لمحاولة اغتصاب ........
- [...]


text:
Yontii par Gelongal Fuuta lollirɗo : Njaay Saydu Aamadu
fuutamedia.com gelongal fuuta
Ɓiɓɓe Muritani, darnde yontii
Tiiɗen, tiiɗnen, ngootaagu men yontii
Petten tonngi, ɓamtaare men soñtii
Yiɗde hoyre mum, tabita ko timmal
Fasnaade ngenndi mum ko nezzaagal
Reende ganni, hisna ko cagataagal
Gañondiral, kalfaandi e majjere
Yo ndebbu nder, keɓoya ɓakkere.
So doole ndonkii, yo doole keɓɓo
So mawɗo ɗaccii, yo suka teɓɓo.
Ndimaagu leydi, ko ɓiɓɓe leydi
Mahdi leydi ko maa ɓiɓɓe leydi.
Ndenten, njanngen, ngollen goonga, poolen
Poolen, feccooru e yahdiiɓe, njoolen.
Aaraabe, Pullo, Sooninke e Wolof
Pinen, paamen, ngannditen fotde men.
Yo Ngenndi men ɓuran en ngoowaandi
Ndemaandi fooltanoo en njiggaandi.
Ngenndi men ko leydi nduwanaandi
Ndimri, keewndi limmbam, njuuroyteendi,
Njuuroyteendi so tiiɗnaare tabitii
Ndi laatoo aljanna, so en ngonirii.
Ɓiɓɓe Muritani, darnde yontii
Tiiɗen, tiiɗnen, ngootaagu men yontii
Petten tonngi, ɓamtaare men soñtii
Gelongal Fuuta lollirɗo
Njaay Saydu Aamadu
hamada
Wallifiiɓe
- قرب اطلاق سراح بيرام هل هو بضغط من المعرضة ام لوبيات الكونغرس الامريكي
- الأشياء 6 التي تجذب المرأة في الرجل
- من هي صديقة كريستيانو رونالدو المغربية ورطت بيرلسكوني في علاقة محرمة
- kouthia inna toñña horejo muritani ABDOUL AZIZ
- الكوميدي السنغالي يسخر من الرئيس الموريتاني عزيز في دور مضحك وطربف VIDEO
- [...]
forum
- Yontii par Gelongal Fuuta lollirɗo : Njaay Saydu Aamadu6 oktoobar 2013, Kɗl SAMBATUBAK
On calminaa-ma musiɗe fulɓe janngooɓe e jannginoɓe Pulaar. Miin miɗo janngina cukaaɓe am Pulaar, ɗoo e leydi Itali, miɗo laakna kala e mon mooftuɗo ndee yimr nde tiitoonde (ESIRAAƊO YUMMUM GORKO E DEWBO DESAAƊO) yo o wallu min heen. Min njeeɓi lefol ngol (video) kono emin cokli winndannde ndee.
On njaaraama mi salminii on.